Σφάζονται μεταξύ τους στην ΠΟΜΕΝΣ για τους ΕΠΟΠ - www.armyvoice.gr Σφάζονται μεταξύ τους στην ΠΟΜΕΝΣ για τους ΕΠΟΠ - www.armyvoice.gr\nΑρχική ΕΙΔΗΣΕΙΣ Σφάζονται μεταξύ τους στην ΠΟΜΕΝΣ για τους ΕΠΟΠ\nΣφάζονται μεταξύ τους στην ΠΟΜΕΝΣ για τους ΕΠΟΠ\nΣφάζονται μεταξύ τους στην ΠΟΜΕΝΣ για τους ΕΠΟΠ – Αφορμή οι δηλώσεις του υπεύθυνου των ΕΜΘ σε ιστοσελίδα που τον προωθεί, για τους ΕΠΟΠ – Το δράμα τους κορυφώνεται\nΗ φτώχεια φέρνει γκρίνια λέει ο σοφός λαός και σήμερα, την ώρα που κορυφώνεται το Θείο δράμα, βλέπουμε και ένα άλλο επεισόδιο στην ΠΟΜΕΝΣ, που φαίνεται ότι πλέον έχουν αρχίσει και τρώγονται μεταξύ τους.\nΑφορμή στάθηκε η δημοσίευση δήλωση, διάρκειας ενός λεπτού και με θέμα τους ΕΠΟΠ, του υπεύθυνου της ΠΟΜΕΝΣ για τους ΕΜΘ ο οποίος ως πολυτάλαντος αποφάσισε να ασχοληθεί και με τους ΕΠΟΠ.\nΊσως να έκρινε πως οι υπεύθυνοι της ΠΟΜΕΝΣ για τους ΕΠΟΠ να μην είναι επαρκείς στα καθήκοντά τους και να αποφάσισε να αναλάβει πρωτοβουλία για να καλύψει το κενό.\nΊσως πάλι απλά ήθελε να «διαφημιστεί» για μια ακόμα φορά μέσω της ιστοσελίδας που γράφει ύμνους για το πρόσωπό του, ιδιαίτερα μετά από λουκούλλεια γεύματα σε χασαποταβέρνες της Λάρισας.\nΆγνωστο υπό ποιες συνθήκες δρομολογήθηκε η συγκεκριμένη δήλωση, η οποία επεκτείνει την συνδικαλιστική του δράση στους ΕΠΟΠ.\nΉταν πάντως αρκετή για να αρχίσουν εν μέσω Μεγάλης Παρασκευής και λίγο πριν την αποκαθήλωση του Κυρίου από τον σταυρό, οι γκρίνιες.\nΜάλιστα οι εκ Θεσσαλονίκης ορμώμενοι υπεύθυνοι των ΕΠΟΠ στην ΠΟΜΕΝΣ άρχισαν να διαμοιράζουν σε δημοφιλές μέσο κοινωνικής δικτύωσης άλλο δημοσίευμα που έλεγε ότι αυτοί ανέδειξαν τα θέματα των ΕΠΟΠ και ουδεμία σχέση έχει με αυτούς ο υπεύθυνος των ΕΜΘ.\nΤέτοια δράματα στην κορύφωση της Μεγάλης Εβδομάδας…\nΨυχραιμία σύντροφοι. Με το νέο νόμο μάλλον θα πρέπει να επανεξετάσετε συνολικά την πολιτική σας και δεν είναι εικόνα σοβαρή τα ξεκατινιάσματα στο Facebook. Αυτά είναι που στρέφουν τον κόσμο μακριά από εσάς. Το έχουμε ξαναπεί αλλά μάλλον δεν βρέθηκαν ευήκοα ώτα…\nΠροηγούμενο άρθροΤέλος επιτηδεύματος απαλλαγή: Πώς θα το πάρετε πίσω από την εφορία\nΕπόμενο άρθροΑναδρομικά συνταξιούχων 2019: Δόσεις σε ΕΦΚΑ, ΙΚΑ, ΟΑΕΕ, ΝΑΤ, ΔΕΚΟ


(Δημητσάνα 1815 – Αθήνα 1889). Φιλόλογος και πανεπιστημιακός. Σπούδασε στη φιλοσοφική σχολή των πανεπιστημίων Αθηνών και Βερολίνου. Διορίστηκε καθηγητής των λατινικών στη Ριζάρειο σχολή (1846), έπειτα υφηγητής της λατινικής φιλολογίας στο Πανεπιστήμιο Αθηνών (1849) και τέλος τακτικός καθηγητής (1858). Ίδρυσε με τον Στέφανο Κουμανούδη το περιοδικό Αθήναιον, δημοσίευσε σε μετάφραση τη λατινική γραμματική του Μάντβιγκ και επίσης ασχολήθηκε με τη σύνταξη συνοπτικής γραμματικής της λατινικής γλώσσας για αρχάριους (1851). Δημοσίευσε πολλές φιλολογικές διατριβές για την ελληνική και τη ρωμαϊκή αρχαιότητα στα περιοδικά Αθήναιον, Χρυσαλλίς, Πανδώρα, Αττικόν ημερολόγιον κ.ά. Έγραψε τα επιστημονικά συγγράμματα Περί της εν Δημητσάνη σχολής και των καθιδρυτών και πρώτων αυτής διδασκάλων (1847), Περί της αρχήθεν κοινωνίας των Ελλήνων προς τους Ιταλούς και τους Ρωμαίους και της εντεύθεν επενέργειας των Ελλήνων προς εκπολιτισμόν τούτων (1872) κ.ά. Μετά τον θάνατό του άφησε σχεδόν ολόκληρη την πολύτιμη βιβλιοθήκη του στην ιδιαίτερη πατρίδα του.


ΑΕΚ-ΑΪΚ, 11/8/1999: Η κατάρα του 0-0 - Contra.gr - Live Sports Magazine\nΗΛΙΑΣ ΑΝΑΣΤΑΣΙΑΔΗΣ ΤΕΛ. ΑΝΑΝΕΩΣΗ: 19 Σεπ. 2018 | 11:15\nΔεν είχε περάσει καιρός από τον πιο οδυνηρό αποκλεισμό ελληνικής ομάδας στην Ευρώπη. Στις 13 Μαρτίου 1998, η ΑΕΚ έχανε στις καθυστερήσεις από τη Λοκομοτίβ Μόσχας και έστελνε τον κόσμο της για εντατική θεραπεία. 18 μήνες μετά, στις 11 Αυγούστου 1999, η ΑΕΚ υποδεχόταν την ΑΪΚ Στοκχόλμης (μια ονοματολογική γειτνίαση που λάτρεψαν τα αθλητικά ΜΜΕ) ως το μεγάλο φαβορί για την πρόκριση στους ομίλους του Τσάμπιονς Λιγκ για δεύτερη φορά στην ιστορία της.\nΌλα τα φαντάσματα του πρόσφατου παρελθόντος ήταν παρατεταγμένα εκείνες τις μέρες και ο κόσμος της ΑΕΚ που κατέκλυσε το Νίκος Γκούμας ερχόταν να τα σβήσει για πάντα. Η σέρβικη απόβαση εκείνου του καλοκαιριού με επικεφαλής τον προπονητή Τουμπάκοβιτς και ένα σκασμό μεταγραφές που τέλειωναν σε -ιτς είχε μια ξεκάθαρη αποστολή: να αντικαταστήσει τον Μπάγεβιτς και τη διαστημική ΑΕΚ που είχε χτίσει, στην ψυχή του κόσμου. Να κλείσει τις πληγές. Η απόβαση απέτυχε οικτρά, τα φαντάσματα έγιναν ακόμη μεγαλύτερα.\nΉμουν μέσα στο πρώτο φιλικό-αποκάλυψη της ομάδας για την καινούργια σεζόν, έντεκα μέρες πριν το πρώτο ματς με την ΑΪΚ. Αντίπαλος η Λέστερ του Θοδωρή Ζαγοράκη και του Εμίλ Χέσκεϊ. Οι παίκτες βγαίνουν από τη φυσούνα για ζέσταμα, το γήπεδο τους υποδέχεται όρθιο με την ιαχή ‘Να ’τοι, να ‘τοι οι πρωταθλητές’ και όλα τα βλέμματα είναι καρφωμένα στον Ντράγκαν Τσίριτς, που έχει αποκτηθεί από την Μπαρτσελόνα και φαντάζει ως ο νέος Μεσσίας της Νέας Φιλαδέλφειας.\nΟ Τσίριτς, μια ασθενική φιγούρα που θα μπορούσε να ντουμπλάρει τον Μίστερ Μπιν ή να κάνει τον κομπάρσο στις ταινίες του Κουστουρίτσα, πήρε μια μπάλα, την έστησε στο ημικύκλιο της μεγάλης περιοχής και την έστειλε στα δίχτυα. Χωρίς τερματοφύλακα.\nΈπεσαν τα τσιμέντα.\nΔεν είχα ούτε έχω ξαναδεί κόσμο να πανηγυρίζει έτσι ένα γκολ σε ζέσταμα, και μάλιστα σε κενή εστία. Η ΑΕΚ κέρδισε τη Λέστερ με 3-2 και τη μεθεπόμενη, έβαλε τέσσερα στη Χέρτα Βερολίνου. (40 μέρες μετά, τα τσιμέντα θα έπεφταν και κυριολεκτικά εξαιτίας του μεγάλου σεισμού της Αθήνας που πλήγωσε, ανεπανόρθωτα τελικά, το γήπεδο της ΑΕΚ).\nΦτάνοντας στο Νίκος Γκούμας την Τετάρτη 11 Αυγούστου 1999, το πιο συντηρητικό σκορ που άκουγες δεξιά κι αριστερά για το ΑΕΚ-ΑΪΚ ήταν το 3-0. Τα πλήθη έπεσαν μέσα στο μηδέν της ΑΪΚ, αλλά δεν πλησίασαν καν στο τρία της ΑΕΚ.\nΩς συνήθως, μην έχοντας ΑΕΚτζήδες κολλητούς στο σχολείο, έφτασα μόνος μου στο γήπεδο και πήρα τη θέση μου στην 21. Ήμουν πολύ αγχωμένος και καθόλου αισιόδοξος. Κάτι άπλες διπλανοί μου έσπαγαν πλάκα με τους περίπου 300 οπαδούς της ΑΪΚ που ήταν στριμωγμένοι πάνω από τη φυσούνα. “Να προλάβετε το καράβι για Μύκονο, να σας μείνει κάτι καλό απ’ το ταξίδι”, φώναξε ένας επιστήμονας από πίσω. Το σύννεφο της ύβρεως μεγάλωνε όλο και πιο επικίνδυνα πάνω απ’ τα κεφάλια μας.\nΕπιπλέον, όλοι ξέρουν ότι το να δίνεις το πρώτο ματς στην έδρα σου είναι μια κατάρα, ειδικά αν είσαι το φαβορί στα χαρτιά και πρέπει να πάρεις σκορ πρόκρισης. Και ειδικά, αν είσαι η ΑΕΚ που δύο σεζόν πριν έφερε λευκή ισοπαλία στο ματς με τη Λοκομοτίβ Μόσχας στη Ν. Φιλαδέλφεια.\nΗ ομάδα του Τουμπάκοβιτς είχε ποντάρει τόσα πολλά στην πρόκριση στους ομίλους του Τσάμπιονς Λιγκ, που ένας αποκλεισμός από την ΑΪΚ θα έστελνε τη σεζόν, πριν ξεκινήσει καλά καλά, στο καλάθι με τις αποτυχίες. (Όπερ και εγένετο). Το άγχος των ποδοσφαιριστών φαινόταν με το καλημέρα και η γκίνια πάτησε χορτάρι από πολύ νωρίς, όταν το σουτ του Δημήτρη Μάρκου χτύπησε το οριζόντιο δοκάρι του Άσπερ. Δεν ξέρω αν το έχετε παρατηρήσει, αλλά το οριζόντιο δοκάρι είναι δείγμα ιστορικής γκαντεμιάς. Αντιθέτως, τα κάθετα δοκάρια είναι μνημείο πίεσης. Ομάδα που έχει κάθετο δοκάρι στο ματς, είναι δεδομένο ότι αργά ή γρήγορα θα βρει γκολ. Από την άλλη, μπορεί απλά να λέω βλακείες. Αλλά παρατηρήστε το παρακαλώ.\nΠίσω στο ματς, η ΑΪΚ ήταν πράγματι άφαντη σε όλο το ματς, αλλά η ΑΕΚ, με εξαίρεση ένα πίβοτ του Νικολαϊδη που πέρασε ελάχιστα έξω, δεν έφερε πολλές φορές σε δύσκολη θέση τους Σουηδούς. Το κακορίζικο 0-0 ξενέρωσε τους 25.000 που πήγαμε στο γήπεδο με τη φαντασίωση της εύκολης νίκης και έβαλε για τα καλά ψύλλους στ’ αυτιά μας ενόψει της ρεβάνς. Για την ιστορία, η ΑΕΚ κατάφερε να μη βάλει ούτε ένα γκολ σε 180 λεπτά παιχνιδιού στον Ματίας Άσπερ, μένοντας εκτός ομίλων Τσάμπιονς Λιγκ και με τεράστιο -παρά τη μεγάλη επένδυση του καλοκαιριού- έλλειμμα ψυχολογίας.\nΤο πρώτο ‘Ήμουν Μέσα’ δεν είναι μια (ανα)παράσταση νίκης, αλλά είναι ίδιον των ΑΕΚτζήδων (και όλων των κανονικών ανθρώπων νομίζω) να επιστρέφουν σε μια δεινή στιγμή του παρελθόντος για να χαρούν ακόμα περισσότερο για το παρόν. Είναι σχεδόν εθιστικό.


Ο Ριχάρδος ο Γ’ μέσα από τα μάτια μιας γυναίκας | Πολιτισμός Ειδήσεις\nΟ Ριχάρδος ο Γ’ μέσα από τα μάτια μιας γυναίκας\nΗ ιστορία ενός βασιλιά που αγαπήθηκε και μισήθηκε παράφορα, του πιο αληθινού ήρωα του Σαίξπηρ μέσα από τη ματιά της συζύγου του, που υποδύεται η Άλκηστις Πουλοπούλου\nΓΡΑΦΕΙ: ΑΡΓΥΡΩ ΜΠΟΖΩΝΗ published 07 Δεκ. 15 (12:08)\nΤο Μάρτιο του 2015, η βρετανική αστυνομία είχε πάρει ειδικά μέτρα για την κυκλοφορία γύρω από τον καθεδρικό ναό του Λέστερ. Η αιτία ήταν λίγο παράξενη: Ο κόσμος είχε πλημμυρίσει τους δρόμους γύρω από τον ναό στον οποίο επανατάφηκε ο Ριχάρδος Γ΄, ο τελευταίος Βρετανός μονάρχης που σκοτώθηκε σε μάχη, πριν από πέντε αιώνες. Η ταφή του ολοκληρώθηκε με μια μεγαλειώδη νεκρική πομπή την οποία η βασίλισσα Ελισάβετ Β' χαρακτήρισε «μεγάλης διεθνούς σημασίας».\nΗ επαναταφή του Ριχάρδου Γ' στο Λέστερ, 2015\nΤρία χρόνια νωρίτερα, το 2012, τα οστά του είχαν ανακαλυφθεί σε ένα δημοτικό πάρκινγκ και διέλυσαν κάθε αμφιβολία για τον τρόπο με τον οποίο σκοτώθηκε, αλλά και για τις λεπτομέρειες της φυσικής του κατάστασης ακόμα και της διατροφής του.\nΟ διάσημος για τη φράση «Το βασίλειό μου για ένα άλογο» βασιλιάς, ο οποίος σκοτώθηκε το 1485, έγινε διάσημος και από το έργο του Σαίξπηρ Ριχάρδος Γ΄. Κατασυκοφαντήθηκε από τους διαδόχους του, τους Τυδώρ, προκειμένου να δικαιολογήσουν την ανατροπή του.\nΤα οστά του Ριχάρδου. Τάφηκαν μετά από τριετή ανάλυση\nΟ Ριχάρδος Γ΄ σκοτώθηκε στη μάχη του Μπόσγουορθ Φιλντ, στις 22 Αυγούστου 1485, πριν από 530 χρόνια. Μετά τη μάχη, το γυμνό σώμα του ρίχτηκε στην πλάτη ενός αλόγου και μεταφέρθηκε στο γειτονικό Λέστερ όπου τάφηκε σε έναν απέριττο τάφο αφού ο νικητής της μάχης, ο Ερρίκος Τυδώρ (μετέπειτα Ερρίκος Ζ΄) αρνήθηκε να του αποδώσει τιμές. Η ανακάλυψη των λειψάνων του θεωρήθηκε ως μια από τις σημαντικότερες αρχαιολογικές ανακαλύψεις στην ιστορία της Βρετανίας.\nΑνάπλαση του προσώπου του Ριχάρδου Γ'\nΟ Ριχάρδος για άλλους ήταν ένας ήρωας, γι άλλους ένας αχρείος. Μολονότι βασίλεψε μόνο 777 ημέρες, η ιστορία του Ριχάρδου Γ΄ μαγεύει μέχρι σήμερα τους ιστορικούς και τους απλούς ανθρώπους απ' όλον τον κόσμο. Έμεινε στην ιστορία σαν αιμοδιψής τύραννος, φήμη που ενισχύθηκε ακόμη περισσότερο με το έργο του Σαίξπηρ που τον παρουσίαζε ως έναν καμπούρη, πανούργο σαδιστή ο οποίος έστειλε στον θάνατο τους μικρούς ανιψιούς του. Ο θάνατος του Ριχάρδου σήμανε το τέλος του Πολέμου των Ρόδων, μεταξύ των αντιπάλων οίκων της Υόρκης και του Λάνκαστερ. Ο Ριχάρδος Γ΄, ο «βασιλιάς της Αγγλίας και της Γαλλίας και Άρχοντας της Ιρλανδίας» ήταν τότε μόλις 32 ετών. Ο Ριχάρδος είχε παντρευτεί την Άννα Νέβιλ, κόρη του κόμη του Γουόρικ, η οποία είχε παντρευτεί στον πρώτο της γάμο τον Εδουάρδο του Ουέστμινστερ, γιο του Ερρίκου ΣΤ΄, στις 12 Ιουνίου 1472.\nΡιχάρδος Γ' και Άννα στη σκηνή του Εθνικού Δημήτρης Λιγνάδης-Άλκηστις Πουλοπούλου\nΟ πιο πραγματικός ήρωας του Σαίξπηρ στη σκηνή του Εθνικού\nΣυναντήσαμε την Άλκηστη Πουλοπούλου που υποδύεται την Άννα, τη συζυγγό του, στην παράσταση που σκηνοθετεί στο Εθνικό Θέατρο ο Γιάννης Χουβαρδάς.\n«Από όλους τους ήρωες του Σαίξπηρ, ο Ριχάρδος είναι ο πιο πραγματικός χαρακτήρας», λέει η Άλκηστις Πουλοπούλου, «η πιο αυθεντική και γήινη προσωπικότητα του θεάτρου. Ένας πολεμιστής που δε τον σταματά τίποτα προκειμένου να πετύχει τους σκοπούς του από την αρχή μέχρι το τέλος».\nΟ Ριχάρδος ενεργεί με τη δύναμη της ανθρώπινης θέλησης. Δεν έχει τις αμφιβολίες του Άμλετ, την αδυναμία του Μακμπέθ, τα φαντάσματα του Ληρ. Η κατάκτηση της εξουσίας είναι ο πρώτος και ο μόνος σκοπός του, οι κινήσεις του είναι μελετημένες, μεθοδικές και τέλεια σχεδιασμένες. Το κοινό τις γνωρίζει από το πρώτο λεπτό του έργου. Το κοινό είναι στην ουσία ο σύμμαχός του. Είναι μια καθαρή, μια διάφανη προσωπικότητα. Δεν προδίδει το θεατή ούτε και τον συγγραφέα. Από την αρχή ξεκαθαρίζει τη στάση του, τους λόγους και το σχέδιό του.\n«Είναι ένας ήρωας με ατέλειες», επισημαίνει η Άλκηστις Πουλοπούλου. «Με τις οποίες κάθε θνητός μπορεί να ταυτιστεί. Τον βλέπεις σαν τέρας αλλά μπορείς να αναγνωρίσεις και τον εαυτό σου μέσα στην προσωπικότητά του. Σε συγκινεί το ότι ο άνθρωπος που έκανε τόσες κακουργίες για να φτάσει στο θρόνο, δίνει όλο το βασίλειό του για ένα άλογο».\nΆλκηστις Πουλοπούλου-Αννα στον Ριχάρδο Γ'\nΤο κατακτά το κοινό ο Ριχάρδος;\nΝομίζω εδώ συναντάμε ένα από τα πιο έξυπνα τεχνάσματα του Σαίξπηρ. Χρησιμοποιεί μια τολμηρή και πρωτοποριακή φόρμα ακόμα και για τα σημερινά δεδομένα. Ο Ριχάρδος μιλά στους θεατές, και με το «μιλάω σε εσάς που κάθεστε σε αυτές τις θέσεις» συμμαχεί μαζί τους. Μόνο ένα κοφτερό μυαλό θα μπορούσε να το κάνει αυτό και νομίζω είναι ένα από τα μεγαλύτερα χαρακτηριστικά ενός τολμηρού χαρακτήρα.\nΑν ζούσε σήμερα ο Ριχάρδος, ποιός θα ήταν;\nΈνας σύγχρονος δικτάτορας, κυριολεκτικά και μεταφορικά. Ο Σαίξπηρ περιγράφει ανάγλυφα και τον μηχανισμό της εξουσίας αλλά και τις ελάχιστες πιθανότητες να ξεφύγει κάποιος από αυτόν. Όταν μπαίνεις μέσα σε αυτό το παιχνίδι, θα εξοντώσεις ή θα εξοντωθείς. Είσαι ο εκτελεστής ενός σχεδίου. Ο Ριχάρδος το κάνει αυτό σαν μάγος και γοητεύει το κοινό, όπως ένας ηγέτης. Και αποκαλύπτει τα σχέδιά του από το πρώτο λεπτό. Όπως αποκαλύπτει ότι θα παντρευτεί την Άννα. Αν δεν ήταν τόσο σπουδαίο έργο νομίζω ότι θα βαριόταν κάποιος να ξέρει εξαρχής τι θα συμβεί. Εδώ ο Ριχάρδος τον κάνει «συνένοχό του».\nΟι γυναίκες στον Ριχάρδο Γ'. Σοφία Σεϊρλή, Θέμις Μπαζάκα, Καρυοφυλιά Καραμπέτη, Άλκηστις Πουλοπούλου\nΕσείς στο έργο υποδύεστε την Άννα. Είναι μια κατάκτηση στόχος για τον Ριχάρδο. Ποια θέση έχετε στο έργο;\nΗ Άννα είναι όντως ένας στόχος για τον Ριχάρδο. Στόχος διπλωματικός, γιατί θέλει με αυτό το γάμο να ενώσει τους οίκους των Γιορκ και των Λάνκαστερ. Στόχος προσωπικός γιατί είναι δύσμορφος, δεν είχε ποτέ γυναίκα. Η Άννα είναι μια νεαρή, ευγενής, όμορφη, πληροί τις προϋποθέσεις. Επίσης αν και πολύ νέα είναι η χήρα ενός πρώην εχθρού του, του Εδουάρδου των Λάνκαστερ, πράγμα που κάνει ακόμα πιο δύσκολο το στοίχημά του. Τα ηθικά εφόδια του Ριχάρδου είναι ανύπαρκτα. Δεν έχει αγαπηθεί, δεν έχει εξελιχθεί.\nΟι γυναίκες τι ρόλο παίζουν σε αυτή την ιστορία;\nΗ Άννα είναι μια γυναίκα στα χέρια των ανδρών. Μέσα στο σύστημα ενός παλατιού. Δεν είναι αμέτοχες οι γυναίκες. Γεννούν, παράγουν το κακό πολλές φορές, παίζουν ρόλο στο παρασκήνιο, καταριούνται. Η Άννα είναι μια τραγική ηρωίδα γιατί υποτάσσεται. Είναι ένα παράδειγμα του αδύνατου φύλου. Θέλει να επιβιώσει και δε μπορεί να τον νικήσει. Τον ερωτεύεται και τον παντρεύεται γιατί αναγνωρίζει επάνω του τα χαρακτηριστικά της αντρικής δύναμης που ασκούν έλξη σε όλες τις γυναίκες. Τη δύναμη ερωτεύεται μια γυναίκα και αυτό το βλέπουμε ακόμα και σήμερα. Ο Ριχάρδος δεν είναι ένας ήρωας που παρατηρεί, αλλά ένας ήρωας που πράττει και αυτό φαντάζει σε ένα συγκεκριμένο περιβάλλον πολύ ελκυστικό. Την συνεπαίρνει με το πάθος και τη δύναμή του.\nΗ μεγαλύτερη αδυναμία τους σε σχέση με την εξουσία του άντρα;\nΥπάρχει μια φράση στο έργο όταν ο Ριχάρδος μιλά για το στοίχημα της κατάκτησης της Άννας: «κατακτήθηκε ποτέ γυναίκα σε τέτοια κατάσταση»; Εδώ στην ουσία αρχίζει ένα παιχνίδι αλλά και ένας πόλεμο. Γιατί έχει μάθει να λειτουργεί έτσι. Η κατάκτηση για τους άντρες είναι ένα στερεότυπο μέσα στους αιώνες. Και σήμερα το βλέπουμε. Στην εικόνα που προβάλλει ο άντρας για μια γυναίκα.\nΕννοείτε στην τέχνη;\nΕννοώ παντού. Την έχουμε ενσωματώσει αυτή την εικόνα και πολλές φορές την αναπαράγουμε και εμείς οι ίδιες. Όπως τότε έτσι και σήμερα, υπήρχαν οι κανόνες της τέλειας γυναίκας, της ενάρετης που δε μιλά. Βρίσκεται στο παρασκήνιο, δίπλα σε έναν ισχυρό και τον συμβουλεύει, τον επηρεάζει. Ισχύει ακόμα και σήμερα. Νομίζω ότι όσο προχωρά η ανθρωπότητα, πάντα το ένα φύλο θα μαθαίνει από το άλλο με αργά βήματα κάποιες φορές με πιο διεκδικητικά κάποιες άλλες.\nΕσείς πώς βλέπετε τον Ριχάρδο σαν προσωπικότητα;\nΕίναι ένας μελετητής της ανθρώπινης ψυχοσύνθεσης, ένας παρατηρητής της αδυναμίας της ανθρώπινης φύσης. Μετατρέπει την φυσική του αδυναμία σε δύναμη και επανέρχεται συχνά στην ουσία της ζωής που κατ΄αυτόν είναι να παλεύεις και να προχωράς. Χρησιμοποιεί την μικρότητα και την οκνηρία του ανθρώπου ως όπλα του. Αλλά και ό ίδιος δεν μπορεί να αποδράσει από την μέθη της εξουσίας, συστατικό της ανθρώπινης φύσης που έχει παρατηρήσει τόσο καλά.\nΚωνσταντίνος Αβαρικιώτης, Μάνος Βακούσης, Ιερώνυμος Καλετσάνος, Καρυοφυλλιά Καραμπέτη Αναστασία Κονίδη, Δημήτρης Λιγνάδης, Θεανώ Μεταξά Περικλής Μουστάκης, Θέμις Μπαζάκα, Κώστας Μπερικόπουλος, Άγγελος Παπαδημητρίου, Δημήτρης Παπανικολάου, Άλκηστις Πουλοπούλου, Κρις Ραντάνοφ Σοφία Σεϊρλή, Γιάννης Τσορτέκης, Γιωργής Τσουρής Νίκος Ψαρράς, Νικόλας Χανακούλας


Ιστολόγιο Μιχάλη Καραδημητρίου: Τι μας είπε ο "Κουρασμένος";\nΤι μας είπε ο "Κουρασμένος";\nη χτεσινή ομιλία του Καραμανλή στο βήμα της Δ.Ε.Θ. και η σημερινή συνέντευξη τύπου ήταν ίσως η τελευταία του ως Πρωθυπουργού της χώρας. Αμετανόητος για τα 5 χρόνια διάλυσης της Πατρίδας, Αναξιόπιστος προς τον Ελληνικό Λαό, Ανήμπορος να κυβερνήσει χ ωρίς εξαρτήσεις.\nΠαρά την δεινή ρητορεία του κ. Καραμανλή και τις “ατάκες” δεν απάντησε ουσιαστικά σε κανένα ερώτημα του Λαού μας και δεν απάντησε σε κανένα πρόβλημα της χώρας. Έκανα Λάθος, είχα αδυναμία, έχω διάθεση να το διορθώσω, μας είπε, αλλά δεν έχουμε εμείς την δύναμη και την διάθεση να τον ανεχτούμε ακόμα. Φτάνει πια!!\nΟ κ. Καραμανλής μας μίλησε για μεγάλες μεταρρυθμίσεις και τομές. Ποιες είναι τελικά οι μεγάλες μεταρρυθμίσεις της Νέας Δημοκρατίας όλα αυτά τα χρόνια της διακυβέρνησης της χώρας; Ποια ήταν τα μέτρα στήριξης των χαμηλών εισοδημάτων; Ποια ήταν τα μέτρα στήριξης της πραγματικής οικονομίας; Γιατί να του δώσουμε ακόμα μια ευκαιρία;\nΗ αλήθεια είναι ότι η μεγαλύτερη μεταρρύθμιση του Καραμανλή και της Κυβέρνησης του ήταν το ξεπούλημα του Δημόσιου Πλούτου, η ιδιωτικοποίηση των κερδοφόρων Δημοσίων Επιχειρήσεων. Η συμπίεση και ελαστικοποίηση των εργασιακών σχέσεων; Η ασφαλιστική απορύθμιση. Η διάλυση της Δημόσιας και Δωρεάν Παιδείας και Υγείας. Ο εξευτελισμός του Δημόσιου χώρου και του πολιτικού συστήματος. Η κυβέρνηση Καραμανλή πέρασε από την χώρα μένοντας γνωστή ως η κυβέρνηση παραγωγής σκανδάλων και εκφυλισμού του Κράτους.\nΟ δικός μας δρόμος είναι ο δρόμος του Αγώνα και της υπευθυνότητας. Είναι ο δρόμος της πολιτικής υπευθυνότητας απέναντι στα προβλήματα του Λαού, είναι ο δρόμος της ανασύνθεσης και ανασυγκρότησης της Ελληνικής Οικονομίας. Είναι ο δρόμος για ένα άλλο ριζοσπαστικό μοντέλο λειτουργίας του κράτους. Είναι ο δρόμος που ζητάει η συντριπτική πλειοψηφία του Ελληνικού Λαού, είναι ο δρόμος της ΑΛΛΑΓΗΣ.\nΤο ΠΑ.ΣΟ.Κ. με την 35ετή πορεία του στην Πατρίδα έχει αποδείξει ότι μπορεί. Ο Ελληνικός Λαός έχει δείξει ότι έχει την Θέληση. Ο Γιώργος Παπανδρέου είναι ο εγγυητής της νέας μιας πορείας σε ένα νέο όραμα, σε μια Ελλάδα των Αξιών και της Κοινωνικής Δικαιοσύνης.\nΌΛΟΙ εμείς τα μέλη και φίλοι του ΠΑ.ΣΟ.Κ. οφείλουμε να στρατευθούμε σε μια νέα πορεία προς τον Ελληνικό Λαό. Σε μια πορεία όχι για την εξουσία αλλά για την δημιουργική Αλλαγή, σε ένα νέο συμβόλαιο με τον Λαό. Σε μια πορεία που θα βάλει μπροστά τα προβλήματα του Λαού και όχι το κομματικό συμφέρον κανενός κόμματος.\nΣας καλώ να συμμετάσχουμε όλοι μαζί σε όλες τις δράσεις του Κινήματος μας στον Νομό. Με την συμμετοχή μας να μεταφέρουμε σε κάθε γωνιά του Νομού μας το σχέδιο του Κινήματος για την έξοδο από την Κρίση. Να κάνουμε το Κυβερνητικό μας πρόγραμμα “κτήμα” των πολιτών. Να δώσουμε όραμα και σιγουριά στην Αγροτική ύπαιθρο. Να δώσουμε όραμα και πνοή στην Νεολαία μας. Να δώσουμε ελπίδα στον Εργαζόμενο και μικρομεσαίο επιχειρηματία. Να δώσουμε το στίγμα μας με μια νέα πολιτική κουλτούρα ήθους και αξιών.\nΟ πολιτικός Αγώνας μας είναι αγώνας κάθε δημοκράτη και προοδευτικού νέου, είναι ο αγώνας για να δώσουμε στην γενιά μας διέξοδο. Διέξοδο σε κάθε νέο που απορρίπτει το πολιτικό σύστημα. Διέξοδο σε κάθε νέο που συμβιβάστηκε με το σύστημα. Διέξοδο σε κάθε νέο που ζει την ανεργία και την αδικία. Διέξοδο σε κάθε νέο που έχει την δυνατότητα και ικανότητα να πετύχει. Διέξοδο στα όνειρα μας!!\nΟ αγώνας μας έχει αρχίσει...Μαζί θα πετύχουμε\nΑναρτήθηκε από Καραδημητρίου Μιχάλης στις 3:35 μ.μ.\nΕτικέτες Απόψεις, Νέα Δημοκρατία, Νεολαία ΠΑ.ΣΟ.Κ.


Χριστίνα Μαυροπαίδη: "Η τέχνη είναι άμεσα συνυφασμένη με τη ζωή μου..." - Polis Magazino\nΧριστίνα Μαυροπαίδη: “Η τέχνη είναι άμεσα συνυφασμένη με τη ζωή μου…”\n“Συνειδητά στηρίζω και θα στηρίζω την ομάδα της Επίμονης Τέχνης και την Χρύσα Μπαρζόκα, καθώς είναι μία ομάδα ανθρώπων που διέπεται από «καθαρές» αξίες και ιδανικά”\nΣυμμετέχετε δυναμικά και εσείς στο Αρχαιολογικό Μουσείο Θεσσαλονίκης και θα θέλαμε δύο λόγια για την δική σας εικαστική παρουσία. Χαίρομαι πολύ για τη συμμετοχή μου σε αυτή την έκθεση, μετά από την έντονη περίοδο του εγκλεισμού. Βιώσαμε όλοι καταστάσεις πρωτόγνωρες. Η τέχνη βοηθά τον άνθρωπο να επικοινωνήσει και να βιώσει τον κόσμο με διαφορετικούς τρόπους και μέσα από αυτό βοηθά τις λέξεις να πάρουν περισσότερη ουσία και να γίνουν πραγματικά ζωντανές. Σε αυτή την επανεκκίνηση μας είναι σημαντικό που θα βρεθούμε και θα ανταλλάξουμε τις εμπειρίες μας καλλιτέχνες και κοινό για μια νέα αρχή σε μια νέα πραγματικότητα.\nΤετάρτη 17 Ιουνίου στο Αρχαιολογικό μουσείο Θεσσαλονίκης, θα έχουμε την ευκαιρία να συναντήσουμε την ΕΠΙΜΟΝΗ ΤΕΧΝΗ με την πρώτη δια ζώσης έκθεση αφιέρωμα Covid-19. Θεωρείτε ότι διαθέσατε αρκετό χρόνο στη δημιουργία αυτές τις μέρες του εγκλεισμού; Η τέχνη είναι άμεσα συνυφασμένη με τη ζωή μου και αποτέλεσε βασικό αρωγό σε όλο αυτό το διάστημα του εγκλεισμού. Προσπάθησα από τις πρώτες κιόλας μέρες να δημιουργώ και να αποτυπώνω όλα όσα συνέβαιναν έτσι ώστε να δίνω απαντήσεις στον εαυτό μου και να κρατώ την ουσία των καταστάσεων. Δεν μπορώ να πω πως δεν υπήρξε το αίσθημα του φόβου, ειδικά τις πρώτες μέρες. Υπήρξε μία πραγματική δοκιμασία. Επηρεάστηκα όπως όλοι. Ωστόσο η διαδικασία της δημιουργίας με βοήθησε πάρα πολύ στο να διαχωρίσω γρήγορα ποια θα ήταν η στάση μου απέναντι σε όλη αυτή την παγκόσμια αλλαγή.\nΒοήθησε η περίοδος ώστε να εκφραστείτε καλλιτεχνικά ή βιώσατε δημιουργικό αδιέξοδο; Αντιμετώπισα την περίοδο του εγκλεισμού μόνο δημιουργικά. Δεν νομίζω πως θα κατάφερνα με κάποιον άλλο τρόπο να παλέψω όλη αυτή τη διαδικασία της αλλαγής. Συνέπεσε ευτυχώς με το διάστημα που είχα αρχίσει να μελετώ την έννοια της θεραπείας μέσω της τέχνης (Art Therapy) κατά τη διάρκεια των σπουδών μου στο πανεπιστήμιο Αιγαίου. Έτσι κάνοντας πρακτική όλα όσα μάθαινα, κατάφερα να χρησιμοποιήσω την τέχνη ως πραγματική θεραπεία σε όλο αυτό το αδιέξοδο που σε στιγμές φάνταζε απίστευτα τρομακτικό. Υπήρξαν πολλές οι φορές που ένιωσα να χειραγωγείται το πλήθος, σε παγκόσμιο επίπεδο και αυτή η έννοια της χειραγώγησης αποτέλεσε την πρώτη μου αποτύπωση. Το ζωγραφικό έργο που θα παρουσιάσω στο Αρχαιολογικό μουσείο φέρει και τον τίτλο Χειραγώγηση (Manipulation).\nΠοια υλικά χρησιμοποιήσατε ως μέσο έκφρασης και πως συντελούν στο δημιουργικό αποτέλεσμα; Η μικτή τεχνική μου δίνει τη δυνατότατα να μπορώ να εκφράσω αυτό που θέλω πολυδιάστατα. Με αυτόν τον τρόπο δημιουργώ την προσωπική μου αφήγηση και ταυτότητα. Στο έργο μου «Χειραγώγηση» (Manipulation) επέλεξα να χρησιμοποιήσω λάδι, και ακριλικά σε καμβά.\nΕνημερωθήκαμε ότι σε αυτή την έκθεση, ο θεατής θα γίνεται μέρος της. Ποιο είναι το μήνυμα που εσείς θα θέλατε να μεταδώσετε στον θεατή; Η συμμετοχή μου με το έργο «Χειραγώγηση» (Manipulation) θέλω να βοηθήσει τον θεατή να καταλάβει πόσο ύπουλα μπορεί κάποιος να τον χειριστεί, εάν δεν δημιουργήσει τα όρια και τις αξίες του. Σε αυτό το έργο προσπάθησα να αναλύσω την έννοια της χειραγώγησης και το πώς αυτή μπορεί να μεταλλάξει την ουσία του ατόμου. Ανυπομονώ να ανταλλάξουμε ιδέες και να συζητήσουμε πως αντιλαμβάνεται ο καθένας μας την έννοια αυτή και αν αυτό που αισθάνθηκα εγώ σε αυτή την πανδημία το ένιωσαν και οι υπόλοιποι.\nΣτα χέρια των καλλιτεχνών της ΕΠΙΜΟΝΗΣ ΤΕΧΝΗΣ μορφές και ιδανικά ξαναζωντανεύουν μέσα από τη καλλιτεχνική τους μεταμόρφωση. Ιδέες επίμονων καλλιτεχνών που είναι έτοιμες να ζήσουν αξιοποιημένες ως έργα τέχνης. Ποιος είναι ο επόμενος σταθμός σας; Συνειδητά στηρίζω και θα στηρίζω την ομάδα της Επίμονης Τέχνης και την Χρύσα Μπαρζόκα, καθώς είναι μία ομάδα ανθρώπων που διέπεται από «καθαρές» αξίες και ιδανικά. Στα σχέδια της ατομικής μου πορείας περιλαμβάνεται η επόμενη ατομική μου έκθεση.\nΠολιτισμός και κορωνοϊός. Άλλο ένα «χτύπημα» για τον πολιτισμό ή μια «ευκαιρία» για πολιτιστική επικοινωνία; Χτύπημα από την μία πλευρά, καθώς η νομοθεσία δεν φρόντισε για τους ανθρώπους που ασχολούνται με τον πολιτισμό όπως για όλους τους άλλους και ουσιαστικά τους τοποθέτησε στο περιθώριο. Ευκαιρία από την άλλη στο να αποτελέσει η τέχνη κομβικό δίαυλο επικοινωνίας και ένωσης των ανθρώπων. Να προάγει και να υπενθυμίσει, για άλλη μια φορά, τις αξίες και τις αρχές που πρέπει να μας κυριεύουν σαν γένος, για μια ζωή με ουσιώδες νόημα.\nΓεννήθηκε στη Θεσσαλονίκη. Έχει σπουδάσει στην Αρχιτεκτονική σχολή του Α.Π.Θ. και σχέδιο και διακόσμηση σε δημόσια ΙΕΚ. Έχει λάβει μέρος σε διεθνή και εγχώρια συνέδρια, σεμινάρια, εκθέσεις και workshops με θέματα αρχιτεκτονικής, βιοκλιματικού σχεδιασμού, design και ζωγραφικής.\nΔημιούργησε το ADDMYVIEW το 2013 όπου ασχολείται με το σχεδιασμό, την ζωγραφική και τη φωτογραφία.\nTo Μάρτιο του 2017 βραβεύτηκε με τον έπαινο «καλύτερο έργο νέου αρχιτέκτονα 2015-2016» στα Βραβεία ΔΟΜΕΣ 2017 για την κατασκευή Χριστουγενομηχανή, που σχεδίασε στο χώρο της ΔΕΘ-Helexpo στα πλαίσια του Αστερόκοσμος 2015.\nΤον Ιούνιο του 2018 σχεδίασε και επέβλεψε την κατασκευή του μνημείου για τους εκτελεσθέντες από τον Ιταλικό στρατό στο Βογατσικό το 1943, στη θέση Προσήλιο στο Βογατσικό Καστοριάς.\nΠροηγούμενο άρθροΤζιόρτζιο Αγκάμπεν “Μέσα χωρίς σκοπό” Σημειώσεις για την πολιτική & Τι είναι μια διάταξη;\nΕπόμενο άρθροΔιονύσης Φαρμάκης: “Δε φοβάμαι ούτε μένα πια… λέει ένας στίχος μου από το δίσκο που ετοιμάζω αυτό το καιρό”\nΑποστόλης Ιτσκούδης: “Καλλιτέχνης, γίνεται κανείς μέσα από τη σκληρή δουλειά με...


5 χρόνια Vinyl is Back- Η Αθήνα γιορτάζει! - ρεπορτάζ - mousikogramma.gr\nΟι ώρες πλησιάζουν! Βινύλια, μουσική, ηχογράφηση, live και χορός στο γενέθλιο τριήμερο για τα 5 χρόνια του Vinyl is Back που θα διεξαχθεί Παρασκευή 16, Σάββατο 17 και Κυριακή 18 Μαρτίου στο «Μουσείο Αυτοκινήτου» με ελεύθερη είσοδο!\nH ιστορία του Vinyl is back ξεκίνησε πριν 5 χρόνια, όταν από 1 έως 3 Μαρτίου 2013 πραγματοποιήθηκε το πρώτο Φεστιβάλ στο Κτίριο «Μηχανουργείο», στη Τεχνόπολη, όπου διεξήχθη τις πέντε πρώτες φορές. Στην συνέχεια, μετά από μια επίσης πολύ πετυχημένη διοργάνωσή του στο «Cine Κεραμεικός» βρήκε νέα στέγη στο «Ελληνικό Μουσείο Αυτοκινήτου» (Hellenic Motor Museum) στο 4ο όροφο του κτηρίου της οδού Γ' Σεπτεμβρίου και Ιουλιανού, με θέα την Αθήνα. Στο χώρο αυτό θα διεξαχθεί το εορταστικό 12ο Vinyl is Back το τριήμερο 16, 17, 18 Μαρτίου στον πιο ταιριαστό χώρο, όπου τα βινύλια παίρνουν θέση δίπλα στα κλασσικά μοντέλα αυτοκινήτων, με ελεύθερη είσοδο και πάλι!\nΤο συγκρότημα που παίζει ελληνόφωνη ρέγκε με σατυρικό στίχο και καυτηριάζει την ελληνική πραγματικότητα. Το όνομά τους μεταφρασμένο σημαίνει “τρελός κόσμος” (loco = τρελός, στα ισπανικά, mondo = κόσμος, στα ιταλικά). Η μουσική τους είναι μία μίξη από Reggae και Latin ρυθμούς που συνδυάζονται κυρίως με ελληνικό στίχο και συχνά με στοιχεία από την ελληνική παραδοσιακή μουσική. Ιδρύθηκαν από τον Μάρκο Κούμαρη και τον Γιάννη Βαρνάβα το 2003 στην Αθήνα. Σήμερα αποτελούνται από πυρήνα 6 μελών με επικεφαλής τον κύριο συνθέτη και στιχουργό Μάρκο Κούμαρη και πλαισιώνονται κατά καιρούς από διάφορους guest μουσικούς.\nΕίναι ίσως η μακροβιότερη rock μπάντα στην Ελλάδα! Δημιουργήθηκαν το 1980, και στην πρώτη (αγγλόφωνη) δεκαετία τους, εμφανίστηκαν σε Φεστιβάλ, δίπλα σε θρυλικά ελληνικά και ξένα ονόματα του είδους. Από τις αρχές της δεκαετίας του '90 και μετά, καθιερώθηκαν ως γνήσιοι εκφραστές του ελληνόφωνου rock και του κιθαριστικού ήχου. Στο ενεργητικό τους τέσσερις αγγλόφωνοι και οκτώ ελληνόφωνοι δίσκοι.\nΕμβληματικοί DJs και προσωπικότητες της μουσικής θα παρελάσουν διαδοχικά από τα decks, δίνοντας το δικό τους χρώμα στη διάρκεια του 3ημέρου, επιλέγοντας τις καλύτερες μουσικές της δισκοθήκης τους και θα συμμετάσχουν σε παράλληλες διαδραστικές εκδηλώσεις με επίκεντρο το βινύλιο. Συμμετέχουν:\nΗ γνωστή ομάδα χορού γιορτάζει δέκα χρόνια από τότε που τα μέλη των Athens Lindy Hop Μαριάντζελα Σαλίχου και Μαρία Νεφέλη Αμπατζή ξεκίνησαν τη σκηνή του swing χορού στην Αθήνα, μ' ένα χορευτικό θέαμα μετά μουσικής, ειδικά σχεδιασμένο για το Vinyl is Back!


ΑΡΙΣΤΕΡΟ ΕΞΤΡΕΜ: ΝΑ ΓΙΝΟΥΝ ΟΙ ΠΑΡΕΛΑΣΕΙΣ ΠΑΛΛΑΪΚΕΣ ΔΙΑΔΗΛΩΣΕΙΣ!\nΟΛΟΙ ΤΗΝ ΚΥΡΙΑΚΗ 25η ΜΑΡΤΙΟΥ 2012\nστις 10 πμ. στην πλατεία της Αγίας Παρασκευής\nΟΧΙ ΣΤΗ ΝΕΑ ΔΑΝΕΙΑΚΗ ΣΥΜΒΑΣΗ – ΟΧΙ ΣΤΗ ΔΟΤΗ ΚΥΒΕΡΝΗΣΗ!\nΤις ημέρες εκείνες έκαναν σύναξη μυστική τα παιδιά και λάβανε την απόφαση, επειδή τα κακά μαντάτα πλήθαιναν στην πρωτεύουσα, να βγουν έξω σε δρόμους και σε πλατείες, με το μόνο πράγμα που τους είχε απομείνει: μια παλάμη τόπο κάτω από τ’ ανοιχτό πουκάμισο, με τις μαύρες τρίχες και το σταυρουδάκι του ήλιου. Όπου είχε κράτος κι εξουσία η Άνοιξη. Και επειδή σίμωνε η μέρα που το Γένος είχε συνήθειο να γιορτάζει τον άλλο Σηκωμό, τη μέρα πάλι εκείνη ορίσανε για την Έξοδο… Οδ. Ελύτης\nΣήμερα, 191 χρόνια μετά, το μέλλον του λαού και της χώρας απειλείται. Η δοτή κυβέρνηση Παπαδήμου με στήριξη ή και συμμετοχή ΠΑΣΟΚ – ΝΔ – ΛΑΟΣ – ΔΗ ΣΥ, έχει παραδώσει τη διακυβέρνηση της χώρας στην Τρόϊκα. Με την υπογραφή της νέας δανειακής σύμβασης παραδίδει και την Ανεξαρτησία της χώρας στους ξένους τοκογλύφους. Ήδη η ΕΕ, το ΔΝΤ, οι διεθνείς και ντόπιοι τραπεζίτες με τους τοποτηρητές του ΡαΪχενμπαχ και την κυβέρνηση μαριονέτα τους, προχωρούν σε παραπέρα μείωση των κοινωνικών δαπανών που στόχο έχει τη διάλυση της Δημόσιας Παιδείας, Υγείας, Πρόνοιας και Κοινωνικής Ασφάλισης, δηλ. όλων των στοιχειωδών υποχρεώσεων του κράτους απέναντι στους πολίτες. Τσακίζουν την εργασία (ήδη η ανεργία αγγίζει το 25%, στους νέους 40%), τους μισθούς και τις συλλογικές συμβάσεις, κάνουν σαρωτικές ιδιωτικοποιήσεις. Καταργούν κάθε δημοκρατικό και συνδικαλιστικό δικαίωμα, κάθε έννοια Λαϊκής Κυριαρχίας. Και από πάνω θέλουν να δεσμεύσουν και τις μελλοντικές κυβερνήσεις στην εφαρμογή της μνημονιακής αυτής πολιτικής, ισχυριζόμενοι ότι η νέα δανειακή σύμβαση είναι διεθνής συμφωνία που δεσμεύει το λαό!\nΟ λαός δεν ρωτήθηκε και δεν υπέγραψε καμιά δανειακή σύμβαση.\nΗ φετινή επέτειος της 25ης Μάρτη πρέπει να αποτελέσει ημέρα παλλαϊκού ξεσηκωμού απέναντι στην πρωτοφανή λεηλασία της ζωής και της αξιοπρέπειάς μας!\nΑΥΤΗ Η ΠΑΡΕΛΑΣΗ ΝΑ ΓΙΝΕΙ ΠΑΡΕΛΑΣΗ ΤΟΥ ΛΑΟΥ!\nΟΛΟΙ στην παρέλαση της 25ης Μαρτίου στην πλατεία της Αγίας Παρασκευής, μπροστά στο Ηρώο, για να καταθέσουμε το δικό μας «στεφάνι», κάτω από τα πανώ μας, για να πορευτούμε και να διαδηλώσουμε…


Παναιτωλικός - ΑΕΚ 2-1 - ΠΑΕ Παναιτωλικός / Panetolikos F.C.\nΜε πρωταγωνιστή τον Αλχασάν Καμαρά που σημείωσε δύο γκολ ο Παναιτωλικός νίκησε 2-1 την ΑΕΚ στην αποψινή αναμέτρηση των δύο ομάδων στο Αγρίνιο. Στο 26’ μετά από σέντρα του Ρότσα με προβολή άνοιξε το σκορ και στο 51’ από εκτέλεση κόρνερ του Μάζουρεκ με κεφαλιά έκανε το 2-0. Η ΑΕΚ μείωσε στο 76’ με κοντινή κεφαλιά του Σιμόες.\nΠΑΝΑΙΤΩΛΙΚΟΣ: Κυριακίδης, Χαντάκιας, Ρότσα, Καμαρά (67′ Μοράρ), Μανά (77′ Γιαννιώτης Ηλ.), Ουίλιαν, Ντίας, Λουσέρο, Μαρινάκης, Άργκους, Μάζουρεκ (87′ Λιάβας).\nΑΕΚ: Μπάρκας, Μπακάκης (76′ Γκάλο), Λαμπρόπουλος, Τσόσιτς, Χουλτ, Άλεφ (60′ Κλωναρίδης), Σιμόες, Μπακασέτας (46′ Μπογέ), Μάνταλος, Λιβάια, Πόνσε.\nPreviousPrevious post:K19: Παναιτωλικός – ΑΕΚ 3-1NextNext post:Ισόπαλη η Κ17, έχασε η Κ15


Αυτός είναι ο νέος browser Microsoft Chromium Edge και θα διατεθεί σύντομα\nΚυριακή, 24/03/2019 · Νεραντζούλα Θεοδωροπούλου Microsoft Microsoft Edge\nΣε σχετικό μας άρθρο πριν μερικές ημέρες γράφαμε ότι η Microsoft έχει ξεκινήσει τις δοκιμές πάνω στις λειτουργίες του νέου Edge browser, ο οποίος βασίζεται στην τεχνολογία Chromium. Οι δοκιμές όπως όλα δείχνουν, συνεχίζουν κανονικά και πριν λίγες ώρες είδαμε νέες εικόνες από τον πολυσυζητημένο browser, μέσω της ιστοσελίδας The Verge.\nΌταν έρθει η στιγμή να “κατεβάσετε” στον υπολογιστή σας, την νέα έκδοση του Edge, θα μπορείτε να μεταφέρετε σελιδοδείκτες, το ιστορικό και τους κωδικούς σας, από τον Chrome ή τον παλιό Edge (αυτό ρυθμίζεται ανάλογα με το ποιος είναι ο προ-επιλεγμένος σας browser). Επίσης στα πρώτα στάδια των ρυθμίσεων που θα κάνετε στον νέο Edge, θα μπορείτε να επιλέξετε το style που θέλετε να έχει το default page tab.\nΦαίνεται πως η εικόνα του νέου browser, είναι μία μίξη Chrome και Edge. Η Microsoft προσπάθησε να κρατήσει ένα καθαρό περιβάλλον και οι αλλαγές που έχει κάνει είναι διακριτικές. Όπως αναφέρεται στο The Verge, η Microsoft για την ώρα δεν έχει προσθέσει λειτουργίες όπως το dark mode.\nΟ νέος browser της Microsoft, θα υποστηρίζει επεκτάσεις τόσο του παλιού Edge, όσο και του Chrome. Τις τελευταίες, θα μπορείτε να τις αποκτήσετε, μέσω του Online Store της Google. Ο Chromium Edge, έχει γρήγορη ταχύτητα σε αντίθεση με τον τωρινό Edge, κάτι που θέτει τις προσδοκίες σε υψηλό επίπεδο.\nΗ εταιρεία δεν έχει ανακοινώσει ακόμη την ημερομηνία κυκλοφορίας του Chromium Edge, όμως αν κρίνουμε από την πρόοδο που έχει σημειώσει είναι πολύ πιθανό σύντομα να μάθουμε πότε θα μπορούμε να αποκτήσουμε τον νέο της browser.\nΣτις εικόνες που ακολουθούν μπορείτε να πάρετε μια πρώτη γεύση από τον Chromium Edge.\nΑν μπεις edge://flags εχει να αλλάξεις σε black theme.\nΕίναι πολυ καλός,8α κάνω την μετάβαση απο firefox με το που κυκλοφορήσει κανονικά!Προσπα8ησα να τον κάνω να συγχρονιστεί με το IOS αλλά δεν τα κατάφερα.


Ο ΣΤΡΑΤΗΓΟΣ ΑΝΕΜΟΣ: Σεπτεμβρίου 2015\nPosted by : Ο Στρατηγός Άνεμος at 7:55 μ.μ. Δεν υπάρχουν σχόλια:\nPosted by : Ο Στρατηγός Άνεμος at 8:06 π.μ. Δεν υπάρχουν σχόλια:\nPosted by : Ο Στρατηγός Άνεμος at 9:58 π.μ. Δεν υπάρχουν σχόλια:\nPosted by : Ο Στρατηγός Άνεμος at 11:32 μ.μ. Δεν υπάρχουν σχόλια:\nΟ Αντώνης Βασιλείου επικεφαλής του ψηφοδελτίου των ΑΝΕΞΑΡΤΗΤΩΝ ΕΛΛΗΝΩΝ στα Ιωάννινα.\nΠερισσότερες πληροφορίες για τον στρατηγό Βασιλείου ΕΔΩ\nPosted by : Ο Στρατηγός Άνεμος at 11:21 μ.μ. Δεν υπάρχουν σχόλια:


Ακαδημίες - RED PLANET - Ολυμπιακός - Παρασκήνιο, Σχόλια, Ειδήσεις για τον Ολυμπιακό\nΜια παλάμη γκολ!\nΗ ομάδα Κ-20 του Ολυμπιακού διέσυρε την αντίστοιχη της ΑΕΚ, επικρατώντας με το εκκωφαντικό 5-0 στο Αθλητικό Κέντρο Ρέντη για την 25η αγωνιστική του πρωταθλήματος υποδομών της Super League. Δύο γκολ ο Ιωαννίδης και από ένα οι Καραγκούνης, Γκίνο και Λεάντρο!\nΣτορκ: "Πιο σημαντική είναι η ομάδα"\nΟ Μπερντ Στορκ υποστήριξε πως ο Ολυμπιακός μπορεί να πάρει αποτέλεσμα κόντρα στην Άστον Βίλα, ενώ τόνισε πως το σημαντικότερο είναι η ομαδική δουλειά μέσα από την οποία έρχονται οι διακρίσεις. Οι ώρες που περνά ο Γερμανός στο Ρέντη, η πειθαρχία και ο σεβασμός που διδάσκει στους παίκτες του και το ταλέντο των Ελλήνων ποδοσφαιριστών.\nΙωαννίδης: "Όνειρο να παίξω στην πρώτη ομάδα"\nΟ Νίκος Ιωαννίδης μίλησε για το όνειρο που έχει: να παίξει στην πρώτη ομάδα του Ολυμπιακού.\nΟριστικά στο Κόμο το Final-4\nΗ διοργανώτρια αρχή του NextGen Series ανακοίνωσε τις ημερομηνίες και τον τόπο διεξαγωγής του Final-4. Στο Κόμο της Ιταλίας θα γίνουν οι δύο ημιτελικοί και ο τελικός της διοργάνωσης.\nΣτην Ιταλία το Final-4 του NextGen Series\nΣτο Κόμο της Ιταλίας και όχι στο Ντουμπάι όπως είχε αρχικά επιλεγεί, θα διεξαχθεί η τελική φάση του NextGen Series. Αδιευκρίνιστες ακόμη οι ημερομηνίες.\nΘα μεταδοθεί η αναμέτρηση με την Άστον Βίλα\nΗ ομάδα Νέων του Ολυμπιακού θα αντιμετωπίσει στο Μπέρμιγχαμ την Άστον Βίλα, στον νοκ-άουτ προημιτελικό του NextGen Series, με το ματς να έχει τηλεοπτική μετάδοση.\nΜε αρκετές αλλαγές στο βασικό σχήμα, οι Νέοι του Ολυμπιακού ηττήθηκαν με 1-0 από τον ΟΦΗ στην Κρήτη για την 24η αγωνιστική του πρωταθλήματος υποδομών της Super League.\nΟ Μίτσελ θα ανεβάσει Νέους στην πρώτη ομάδα\nΝότης Ψιλόπουλος | 12:51\nΜε το που κατακτήσει και μαθηματικά το πρωτάθλημα ο Ολυμπιακός, είναι ειλημμένη απόφαση πως ο Μίτσελ θα ανεβάσει και θα δοκιμάσει στην πρώτη ομάδα ορισμένους παίκτες από τη Νέων. Έχει ξεχωρίσει τέσσερις από αυτούς.\nΙωαννίδης: "Όνειρο να παίξω με Τζεμπούρ και Μήτρογλου"\nΟ σκόρερ της ομάδας Νέων κόντρα στην Άντερλεχτ για το NextGen, Νίκος Ιωαννίδης, μίλησε για τις μεγάλες απαιτήσεις των "ερυθρολεύκων", ενώ όνειρο του είναι να παίξει μαζί με τους Τζεμπούρ και Μήτρογλου.\nΔιπλή αποθέωση στο Ηράκλειο!\nΠερισσότεροι από 150 οπαδοί του Ολυμπιακού αποθέωσαν την αποστολή της πρώτης ομάδας του Ολυμπιακού, αλλά και των Νέων του συλλόγου, κατά την άφιξή τους στο Ηράκλειο της Κρήτης.\nΠαύλου: "Στόχος η ελληνοποίηση του ρόστερ κατά 75%"\nΟ Γιώργος Παύλου υπογράμμισε πως στόχος της διοίκησης του Ολυμπιακού είναι η ελληνοποίηση του έμψυχου δυναμικού της πρώτης ομάδας κατά 75% μέσα στα επόμενα πέντε χρόνια.\nΛύρας: "Επόμενος στόχος ο τελικός"\nΟ Γιώργος Λύρας υποστήριξε πως πλέον ο Ολυμπιακός θέλει να φτάσει ως τον τελικό του NextGen Series, μίλησε με θερμά λόγια για τον Μανώλη Σιώπη και αποκάλεσε "δάσκαλο" τον Αριέλ Ιμπαγάσα που τον συμβουλεύει στις προπονήσεις.\nΣτορκ: "Κατάλληλα προετοιμασμένοι"\nΟ Μπερντ Στορκ μοίρασε συγχαρητήρια στους παίκτες του για την πρόκριση, υποστήριξε πως οι ερυθρόλευκοι είχαν διαβάσει σωστά την Άντερλεχτ, στάθηκε στην αναγκαιότητα που υπάρχει να συμμετέχει ο Ολυμπιακός σε τέτοιες διοργανώσεις και τόνισε πως η ομάδα του έχει παρουσιάσει μεγάλη πρόοδο στον τομέα της φυσικής κατάστασης.\nΙωαννίδης: "Θέλουμε να πάμε στον τελικό"\nΟ Νίκος Ιωαννίδης με δύο τέρματα προσυπέγραψε τη νίκη των Νέων του Ολυμπιακού κόντρα στην Άντερλεχτ και τόνισε πως πλέον ο στόχος της ομάδας είναι το Ντουμπάι και ο τελικός του NextGen Series!\nΟλυμπιακός Κ20 - Άντερλεχτ Κ20 2-1\nΓιώργος Περπερίδης | 20:55\nΟ Ολυμπιακός με σκόρερ τον Ιωαννίδη (21', 54') νίκησε την Άντερλεχτ με 2-1 στο Φάληρο και πήρε την πρόκριση για τους "8" του NextGen Series! Αντίπαλος η Άστον Βίλα, στο Μπέρμιγχαμ το νοκ-άουτ ματς. Πολύ πάθος από τα τρομερά μωρά του Μπερντ Στορκ. 12.000 κόσμος στο "Γεώργιος Καραϊσκάκης"!\nΤουρνουά Σχολών Αττικής\nΤο τουρνουά σχολών Αττικής συνεχίζεται με την προημιτελική φάση, η οποία θα διεξαχθεί το Σάββατο 2 Μαρτίου και την Κυριακή 3 Μαρτίου.\nΗ μεγάλη ώρα της ομάδας Νέων!\nΠαναγιώτης Γκαραγκάνης | 09:30\nΤα παλικάρια της ομάδας Νέων του Ολυμπιακού χρειάζονται τη στήριξή μας στο νοκ άουτ αγώνα με την Άντερλεχτ για τη φάση των "16" του NextGen Series. Σέντρα στις 19:00, στο "Γεώργιος Καραϊσκάκης". Live η αναμέτρηση από το RedPlanet.gr και τηλεοπτικά από το Novasports2.\nΌλοι στο πλάι της ομάδα Νέων\nΗ ΠΑΕ Ολυμπιακός εξέδωσε ανακοίνωση για τα εισιτήρια της αναμέτρησης με την Άντερλεχτ και την καθοδήγηση του κόσμου στο "Γεώργιος Καραϊσκάκης".\nΚαραγκούνης: "Θέλουμε τον κόσμο δίπλα μας"\nΟ Βασίλης Καραγκούνης μίλησε για την νοκ-άουτ αναμέτρηση με την Άντερλεχτ στο "Γ. Καραϊσκάκης" για τους "16" του NextGen Series και τόνισε πως με την αμέριστη στήριξη του κόσμου οι Νέοι μπορούν να πάρουν την πρόκριση για τα προημιτελικά. Μόλις 5 ευρώ κοστίζουν τα εισιτήρια, ισχύουν τα διαρκείας!\nΤα εισιτήρια για το Ολυμπιακός-Άντερλεχτ\nΝότης Ψιλόπουλος | 14:15\nΗ ενημέρωση της Π.Α.Ε. Ολυμπιακός προς τους φιλάθλους της ομάδας, ενόψει της σπουδαίας αναμέτρησης της ομάδας Νέων για το NextGen Series. Οι Πειραιώτες θα αντιμετωπίσουν την Άντερλεχτ στο Φάληρο. Όσοι έχετε διαρκείας μπορείτε να έρθετε στο γήπεδο κανονικά.\nΤο γκάλοπ του Βλαχοδήμου


Μετά από 18 χρόνια, το άγαλμα του έφιππου Αλέξανδρου βρήκε θέση στην Αθήνα | Pontos News\n17 Απρίλιος 2019, 15:23 - Τελευταία Ενημέρωση: 18 Απρίλιος 2019, 13:37\nΕίναι έργο του αείμνηστου Γιάννη Παππά και απεικονίζει τον Αλέξανδρο σε νεαρή ηλικία έφιππο. Το περίφημο άγαλμα που αγοράστηκε το 1993 από το υπουργείο Πολιτισμού επί Ντόρας Μπακογιάννη και δωρίστηκε στο Δήμο Αθηναίων μέχρι σήμερα παρέμενε στο προαύλιο του εργαστηρίου του γλύπτη, το οποίο ανήκει στο Μουσείο Μπενάκη.\nΓια σχεδόν τρεις δεκαετίες υπήρξε ένα πάρε-δώσε προτάσεων για το πού θα πρέπει να τοποθετηθεί και ποιο είναι το κατάλληλο σημείο λόγω του όγκου του.\nΜετά από 18 χρόνια από τη δωρεά στο Δήμο Αθηναίων και 14 χρόνια από το θάνατο του γλύπτη, ο ανδριάντας βρήκε τη θέση του στην καρδιά της Αθήνας, στη συμβολή της Αμαλίας με την Όλγας, κοντά στο ναό του Ολυμπίου Διός, απέναντι από το άγαλμα του Λόρδου Βύρωνα.\nΤο ειδικό βάθρο πάνω στο οποίο τοποθετήθηκε σήμερα είναι σχεδιασμένο από τον αρχιτέκτονα Παντελή Νικολακόπουλο και φτιάχτηκε από το ίδιο κράμα μετάλλου. Τα επίσημα αποκαλυπτήρια θα γίνουν την Παρασκευή.


Άγιος Γεώργιος Καρυωτών | ΛΕΥΚΑΔΑ...Η ΠΑΤΡΙΔΑ ΜΟΥ\nΆγιος Γεώργιος Καρυωτών\nΛίγο πριν τον παλιό χωριό των Καρυωτών, στη θέση Σκούλα ή Ξυλογαϊδάρες, βρίσκεται ο εγκαταλελειμμένος και ερειπωμένος πια ναός του Αγίου Γεωργίου που φιλοξενούσε το κοιμητήριο του οικισμού από το 1680 που περίπου χτίστηκε, μέχρι και το 1961.\nΤον επισκέφτηκα το καλοκαίρι του 2015. Βρέθηκα τυχαία μπροστά του ψάχνοντας τον παλιό οικισμό. Δεν γνωρίζω αν ο σεισμός της 17ης Νοεμβρίου τον επηρέασε.\nΟ ανατολικός τοίχος του, έστεκε ακόμα όρθιος, δυνατά πληγωμένος από το χρόνο και τη φθορά του, με την κόγχη του ιερού να στολίζεται από βαθιές ρωγμές. Η βόρεια, η νότια και η δυτική πλευρά του, δεν έχουν πια παρά μικρά τμήματα τοιχοποιίας που διατηρούνται με πολύ κόπο όρθια, δίνοντας αχνά την αίσθηση στον επισκέπτη ότι κάποτε αυτά τα ερείπια ήταν ναός.\nΉταν ένας από τους πέντε ναούς του οικισμού των παλιών Καρυωτών, μαζί με τους Ταξιάρχες, τον Άγιο Νικόλα, την Παναγιά Βλαχέρνα και τους Αγίους Αποστόλους.\nΧτίστηκε γύρω στα 1680 από την οικογένεια Θεριανού, που ίσως ήταν και η μοναδική οικογένεια του οικισμού εκείνη την περίοδο.\nΑναφορές για το ναό υπάρχουν στο ενετικό κτηματολόγιο του 1724 (αρ.510), που αναφέρεται ότι ο ναός βρίσκεται μέσα στον 7 ενετικών στρεμμάτων ελαιώνα του Αντζουλέτου Θεριανού, και τον κατέχει ο Παναγής Θεριανός. Επίσης αναφέρεται σε συμβόλαιο του νοταρίου Βιτσέντσου Γκαετάνι της 3 Μαρτίου 1724, όπου διευκρινίζεται και η συγγενική σχέση του Αντζουλέτου και Παναγή Θεριανού (πρώτα εξαδέρφια).\nΗ οικογένεια Θεριανού και οι απόγονοι της φρόντιζαν και συντηρούσαν το ναό με έσοδα που καλύπτονταν κυρίως από τους ελαιώνες που του ανήκαν ή κατά περιόδους από άλλους πόρους, όπως για παράδειγμα τα έσοδα ενός καμινιού που κατασκευάστηκε ακριβώς για να καλύψει τις πρόσθετες ανάγκες συντήρησης του ναού.\nΟ ναός συναντάται ως συναδερφικός σε έγγραφο που καταγράφει τα έσοδα του από τα περιουσιακά του στοιχεία, του 1808, με πληρεξούσιους τον Γιάννη Θεριανό του Δημητρίου και τον Γιάννη Θεριανό του Μαρκέτου.\nΠρόκειται για μονόκλιτη ορθογώνια δρομική βασιλική. Είναι λιθόκτιστη κατασκευή με διαστάσεις 15,5 μέτρα μήκος (εκτός της κόγχης του ιερού), 6 μέτρα πλάτος και 3,50 μέτρα ύψος στη θέση του ιερού. Είχε ξύλινη δίρριχτη στέγη που πλέον δεν υπάρχει.\nΣτην βόρεια πλευρά του είχε δυο τοξωτές πόρτες, την κεντρική και μοναδική του κυρίως ναού και μια που οδηγούσε στον γυναικωνίτη, που ήταν μπαζωμένος , λόγω μορφολογίας του εδάφους και είχε ύψος 1, 30 μέτρα. Στην ίδια πλευρά υπήρχαν και δυο παράθυρα (που διακρίνονται στις φωτογραφίες), ένα μεγαλύτερο θολωτό και ένα μικρότερο τετράγωνο στη θέση του ιερού.\nΣτη νότια πλευρά του υπήρχαν τρία παράθυρα, ένα μικρό τετράγωνο στη θέση του ιερού και δυο θολωτά ίδιων διαστάσεων με αυτό του βόρειου τοίχου, το ένα στο κέντρο του ναού και το άλλο στον γυναικωνίτη.\nΤο δάπεδο του ήταν στρωμένο με πέτρα που διατηρήθηκε στο χώρο του ιερού ακόμα κι όταν αργότερα ο υπόλοιπος ναός στρώθηκε με πλακάκι σε σχήμα σκακιέρας.\nΤο ξύλινο (βαμμένο σε κόκκινη και μπλε απόχρωση) τέμπλο του περιελάμβανε τις τέσσερις δεσποτικές εικόνες του Χριστού, της Παναγίας, (έργα πιθανόν του αγιογράφου Σπυρίδωνα Καμπίσιου-Μπέλου), την εικόνα της Κοίμησης της Θεοτόκου και την εικόνα του Αγίου Ιωάννη του Προδρόμου. Επίσης το Δωδεκάορτο με κεντρική εικόνα την εικόνα του Μυστικού δείπνου και πιθανόν στο τελείωμα του τέμπλου να υπήρχε παράσταση της Σταύρωσης και των λυπητερών.\nΤα θυρόφυλλα του ιερού Βήματος αγιογραφήθηκαν από τον Σπυρίδωνα Καμπίσιο-Μπέλο το 1808.\nΗ εικόνα του Αγίου Γεωργίου (64X81 εκ) ήταν στο κεντρικό προσκυνητάρι του ναού και φέρει την ημερομηνία 1886 και το όνομα του Ιωάννη Βαλαμόντε, του αγιογράφου που την φιλοτέχνησε.\nΗ καμπάνα του κρέμονταν από το γέρικο πουρνάρι που ακόμα και σήμερα συντροφεύει τα ερείπια του ναού.\nΩς κοιμητήριο λειτούργησε μέχρι το 1900 εξυπηρετώντας τις ανάγκες των οικογενειών Θεριανού και συγγενών τους, και μέχρι το 1961 που δέχονταν και όλους τους κατοίκους του χωριού.\nΟ Άγιος Γεώργιος είναι ένας από τους πολλούς ναούς του νησιού που ερειπωμένοι και λογγωμένοι υπομένουν την εγκατάλειψη δίνοντας όμως την αίσθηση στον επισκέπτη ότι ο Θεός κατοικεί ακόμα εκεί.\nΠηγή: Ο ναό του Αγίου Γεωργίου 1680-1961, Δήμος Λευκάδας 2013\nΔημοσίευση στο My Lefkada\nΜια φορά κι έναν καιρό ...ήταν ένα νησί


Αναθεώρηση ως προς 19:50, 9 Ιανουαρίου 2020 από τον Siahos (Συζήτηση | συνεισφορές)\nΤσεκάρετε την επιλογή Remote Desktop Services και στην συνέχεια κάντε κλικ στο Next και ξανά Next, χωρίς δηλαδή να επιλέξετε κάποια Features και τέλος πάλι Next στο παράθυρο για την εγκατάσταση των Remote Desktop Services.\nΣτο παράθυρο Add Roles and Features Wizard\nεπιλέξτε το Remote Desktop Licensing και πατήστε Add features για ό,τι προτείνεται αυτόματα.\nεπιλέξτε το Remote Desktop Session Host και πατήστε Add features για ό,τι προτείνεται αυτόματα.\nεπιλέξτε Next για να προχωρήσει η εγκατάσταση και κατόπιν Install για να εγκατασταθούν τα roles και τα features που επιλέξατε.\nΕπιλέξτε Close όταν ολοκληρωθεί η εγκατάσταση.\nΜετά την ολοκλήρωση της εγκατάστασης πιθανά να χρειαστεί επανεκκίνηση.\nΑνακτήθηκε από «https://ts.sch.gr/mediawiki/index.php?title=Windows/2016/RDSHServer_Client/Εγκατάσταση&oldid=12352»


Δευτέρα, 11 Απριλίου 2016 16:55\nΜε τον τίτλο Φύσις εγκαινιάζεται στη Γκαλερί Σκουφά την Πέμπτη 12 Μαΐου 2016 στις 8.00 μ.μ., η ατομική έκθεση ζωγραφικής του Ανδρέα Κοντέλλη. Η έκθεση θα διαρκέσει έως και τo Σάββατο 4 Ιουνίου.Μία εξιδανικευμένη φύση παρουσιάζει σε αυτήν του την ενότητα έργων ο ζωγράφος. Τα πρόσωπά των πορτραίτων του ενοικούν έναν κόσμο παρθένο και αδιαμόρφωτο, βυθίζονται στην εγγενή αθωότητά τους, εναρμονίζονται. Η ζωγραφική αυτή προτείνει την αρμονική συμμετοχή μας στο κάλλος και στην ενότητα του κόσμου.Το φυσικό τοπίο της Λήμνου αποτελεί το πλαίσιο, όπου ο ζωγράφος αποδίδει αβίαστα την αφήγησή του.Με σπουδές στην Ανωτάτη Σχολή Καλών Τεχνών Αθηνών και μεταπτυχιακό στο Middlesex University του Λονδίνου ο Κοντέλλης, μαθητής του Π. Τέτση, χρησιμοποιεί με ισχύ και ευαισθησία τα ζωγραφικά του μέσα.\nΤοποθεσία: Γκαλερί Σκουφά, Σκουφά 4, ΚολωνάκιΗμερομηνία: Εγκαίνια: Πέμπτη 12 Μαΐου 2016, 20:00 Διάρκεια έκθεσης: 12 Μαΐου – 4 Ιουνίου 2016Ώρες λειτουργίας: Δευτ-Τετ-Σαβ 10:00-15:30, Τρ-Πεμ-Παρ: 10:00-15:30 & 17:30-21:00 Πληροφορίες: Τηλ.: 210-3643025, 210-3603541www.skoufagallery.gr


ΑΕΚ-Παναθηναϊκός 3-3: Το αξέχαστο μπαράζ του 1963 - Sport-Retro.gr\nΜάνος Ανδρουλάκης\t 23 Ιούν, 2017\nΣτην Ιστορία του ελληνικού ποδοσφαίρου έχουν καταγραφεί αρκετοί ενδιαφέροντες αγώνες μπαράζ, με πιο πολυσυζητημένο εκείνον του 1982 μεταξύ του Ολυμπιακού και του Παναθηναϊκού.\nΟ πιο συναρπαστικός, όμως, πραγματοποιήθηκε στις 23 Ιουνίου 1963, αντιμέτωποι τέθηκαν η ΑΕΚ και ο Παναθηναϊκός, ενώ το τελικό σκορ έγραψε 3-3.\nΧάρη στον συντελεστή γκολ της σεζόν, η «Ένωση» του Γένε Τσάκναντι κατέκτησε το πρώτο της πρωτάθλημα έπειτα από 23 ολόκληρα χρόνια και, μάλιστα, στο γήπεδο της Νέας Φιλαδέλφειας.\nΤο Sport-Retro.gr καταγράφει την πορεία των δύο ομάδων, τα σημαντικότερα γεγονότα εν όψει του μπαράζ, καθώς και όσα συνέβησαν στο αξέχαστο αυτό ντέρμπι.\nΟ Παναθηναϊκός ήταν η ομάδα που κατέκτησε το 1ο πρωτάθλημα της Α’ Εθνικής (σεζόν 1959-60), ύστερα από τη νίκη του με 2-1 στον αγώνα του Σταδίου Καραϊσκάκη κόντρα στην ΑΕΚ.\nΣε εκείνη την πρώτη κούρσα τίτλου υπήρξαν πολλά… περίεργα περιστατικά, κυρίως εξωαγωνιστικά, τα οποία όμως δεν είναι της παρούσης να αναφερθούν.\nΤρία χρόνια αργότερα, οι «πράσινοι» όδευαν ολοταχώς προς το 4ο διαδοχικό τους πρωτάθλημα, όμως μία απρόσμενη (και επίσης «σκιερή») ήττα από τον Εθνικό έβαλε για τα καλά στο κόλπο την ΑΕΚ.\nΟυσιαστικά, υπήρξε μία επανάληψη όσων είχαν συμβεί το 1960, με τη σημαντική διαφορά ότι τώρα ο Παναθηναϊκός ήταν εκείνος που έχανε βέβαιο πρωτάθλημα και θα έπρεπε να μπει στη διαδικασία ενός αγώνα μπαράζ.\nΗ ομάδα του Χάρι Γκέιμ υπερτερούσε στην επίθεση (75-66), ενώ εκείνη του Τσάκναντι στην άμυνα (21-28), όμως τότε ο συντελεστής δεν προέκυπτε με αφαίρεση των παθητικών γκολ από τα ενεργητικά, αλλά με διαίρεση.\nΚατά συνέπεια, η ΑΕΚ του 3,14 ήταν ανώτερη του Παναθηναϊκού (2,67), όπερ σήμαινε ότι σε περίπτωση ισοπαλίας στο ματς μπαράζ, θα κατακτούσε εκείνη το πρωτάθλημα.\nΣτη Νέα Φιλαδέλφεια χωρίς Λουκανίδη\nΟι «πράσινοι», οι οποίοι θεωρούσαν δεδομένο το θετικό αποτέλεσμα στο Στάδιο Καραϊσκάκη κόντρα στον Εθνικό, όχι μόνο κλήθηκαν να ξεπεράσουν το σοκ της ήττας με 4-2, αλλά και του γεγονότος ότι κόντρα στην ΑΕΚ θα παρατάσσονταν χωρίς τον Τάκη Λουκανίδη.\nΟ, κατά πολλούς, πληρέστερος Έλληνας ποδοσφαιριστής όλων των εποχών είχε διαπληκτιστεί με τον Γιώργο Χασιώτη του ΠΑΟΚ, είχε αποβληθεί και εν συνεχεία του είχε επιβληθεί δίμηνος αποκλεισμός.\nΟμαδάρα τότε ο Παναθηναϊκός…\nΠολλοί υποστήριξαν ότι ήταν πέρα για πέρα άδικη η ποινή στον Λουκανίδη, όπως και να είχε όμως, ο Παναθηναϊκός θα έπρεπε να αγωνιστεί στο μπαράζ τίτλου χωρίς έναν εκ των βασικότερων στελεχών του.\nΜάλιστα, οι διοικούντες των «πρασίνων» είχαν συναινέσει για τον ορισμό του ντέρμπι στο γήπεδο της Νέας Φιλαδέλφειας, διότι οι εξέδρες του είχαν μεγαλύτερη χωρητικότητα και άρα το εισπρακτικό αποτέλεσμα θα έφερνε περισσότερη ικανοποίηση σε όλους.\nΑμφότεροι οι μονομάχοι, πάντως, έδειχναν να βρίσκονται σε εξαιρετική κατάσταση, αφού τρεις ημέρες πριν από το ματς επιβλήθηκαν 6-2 των εφεδρικών ομάδων, με τους Μίμη Δομάζο και Κώστα Νεστορίδη να σημειώνουν από 5 γκολ.\nΤο γεύμα του Γκούμα, η επίσκεψη του Νικολαΐδη\nΔύο προσωπικότητες που έμελλε να χαρίσουν το όνομά τους στα γήπεδα των ομάδων που άσκησαν διοίκηση, ο Νίκος Γκούμας και ο Απόστολος Νικολαΐδης, προσπάθησαν με κάθε τρόπο να «ντοπάρουν» ψυχολογικά τους παίκτες.\nΤο βράδυ της Παρασκευής, έπειτα από την προπόνηση, ο επικεφαλής του ποδοσφαιρικού τμήματος της ΑΕΚ παρέθεσε δείπνο σε μαγαζί της Κηφισιάς, όπου δόθηκαν οι καθιερωμένες υποσχέσεις για τον τίτλο.\nΗ εβδομάδα είχε κυλήσει ήρεμα για τους παίκτες με πολλά πρωινά προγράμματα, ενώ αντίθετα ο Νίκος Γκούμας είχε αρκετό άγχος, επειδή είχε αναλάβει τη διάθεση των 35.000 εισιτηρίων.\nΟι «πράσινοι», από την πλευρά τους, κατέλυσαν από την Πέμπτη μέχρι την Κυριακή στο ξενοδοχείο «Γλάρος» της Βάρκιζας, το οποίο βρισκόταν απέναντι από την οικία του Απόστολου Νικολαΐδη.\nΟ επί σειρά ετών παράγοντας του «τριφυλλιού», μάλιστα, επισκέφθηκε τους παίκτες την παραμονή του αγώνα, προκειμένου να συνομιλήσουν σχετικά.\nΑναφορικά με το μέτωπο των προπονήσεων, ο Χάρι Γκέιμ είχε ρίξει το βάρος στην επίθεση και όχι στην άμυνα, όπως αποδείχθηκε στο ντέρμπι της 23ης Ιουνίου. Εν τέλει το πλήρωσε…\nΚίτρινες, πράσινες και… κόκκινες ομπρέλες!\nΠερίπου 40.000 θεατές των δύο ομάδων στοιβάζονται στις εξέδρες της Νέας Φιλαδέλφειας, ενώ δεν είναι λίγοι εκείνοι που φτάνουν 5 και 6 ώρες πριν από τη σέντρα, η οποία είχε οριστεί για τις 17:30.\nΜέχρι την έναρξη του ντέρμπι, το μομέντουμ ανήκει στους υποστηρικτές των «πρασίνων» επειδή θα αγωνίζονταν οι Κώστας Λινοξυλάκης και Ζαχαρίας Πιτυχούτης (σ.σ. ο πρώτος είχε κρεμάσει τα παπούτσια του αλλά επέστρεψε για ένα τελευταίο ματς, ο δεύτερος είχε πάρει μετάθεση και οι αρχικές εκτιμήσεις έλεγαν ότι δεν θα εξασφαλίσει άδεια από τον Ε.Σ.).\n«Πράσινης» απόχρωσης σκίτσο της εποχής\nMαύρες, κίτρινες, πράσινες και… κόκκινες ομπρέλες χρησιμεύουν για την προστασία από τον καυτό ήλιο, ενώ τα κίτρινα καπελάκια υπερτερούν των πρασίνων, δείγμα της πλειοψηφίας στη συλλογική προτίμηση.\nΑναφορικά με τις κόκκινες ομπρέλες, η «Αθλητική Ηχώ» έκανε λόγο για συμμαχία Ολυμπιακών-ΑΕΚτσήδων, χωρίς να γίνεται ξεκάθαρο αν το εννοούσε ή αν το ανέφερε αστειευόμενη.\nΟι μαυραγορίτες δεν έμειναν ικανοποιημένοι από τον… τζίρο, εν αντιθέσει με τον πωλητή… νεκροσήμων, ο οποίος με 2 δραχμές πωλούσε τρία αντίτυπα του Παναθηναϊκού ή της ΑΕΚ (σ.σ. τα περίφημα χαρτιά που έγραφαν «κηδεύομεν σήμερα τον λατρευτό μας σύλλογο κ.τ.λ.»).\n«Χρυσές» δουλειές έκαναν και οι μικροπωλητές, καθώς χιλιάδες λεμονάδες, πορτοκαλάδες, μπίρες κ.ά., κατέληξαν στα διψασμένα στομάχια των ιδρωμένων θεατών.\nΣκίτσο για την γκίνια της ΑΕΚ\nΛίγο πριν από τις 16:00, δεδομένου ότι υπήρξε κρούσμα ηλίασης, δίνεται εντολή σε άνδρες της πυροσβεστικής υπηρεσίας να καταβρέξουν τον κόσμο, ενώ στις 16:10 ένας φίλαθλος, ονόματι Πιπεράκης, ειδοποιείται από τα μεγάφωνα ότι το μαγαζί του έχει αρπάξει φωτιά.\nΟι φήμες που ήθελαν τον ιδιοκτήτη φίλαθλο να μην εγκαταλείπει τη θέση του στις εξέδρες ελέγχονται ως ανακριβείς, όμως ό,τι κι αν αλήθεια συνέβη, η δίψα των φιλάθλων για θέαμα ξεπερνούν κάθε προηγούμενο.\nΣτις 16:30 εμφανίστηκε η μπάντα του αμερικανικού στόλου και 20 λεπτά αργότερα οι τρεις Ολλανδοί διαιτητές με πολιτική περιβολή για να προβούν στους καθιερωμένους ελέγχους του αγωνιστικού χώρου.\nΠριν από το ντέρμπι είχε προγραμματιστεί ένα παιχνίδι μεταξύ ομάδων τσικό της ΑΕΚ, ωστόσο δεν πραγματοποιήθηκε λόγω της αφόρητης ζέστης.\nΤρομερό ματς, πρωταθλήτρια η ΑΕΚ!\nΗ ΑΕΚ του Τσάκναντι παρατάσσεται με τους Σεραφείδη, Κανελλόπουλο, Μαρδίτση, Σοφιανίδη, Παπαποστόλου, Σκευοφύλακα, Πετρίδη, Σταματιάδη, Νεστορίδη, Παπαϊωάννου και Τσαχουρίδη.\nΟ Παναθηναϊκός του Γκέιμ με τους Μανιάκη, Καμάρα, Λινοξυλάκη, Ανδρέου, Πιτυχούτη, Σούρπη, Παναγιωτίδη, Τουμπέλη, Δομάζο, Πανάκη και Παπαεμμανουήλ.\nΤο 0-1 στο 9′\nO διαιτητής Andries van Leeuwen δίνει εντολή να αρχίσει το σπουδαίο ντέρμπι, το οποίο αποκτά νωρίς-νωρίς «πράσινη» απόχρωση χάρη στο ψύχραιμο πλασέ του Κώστα Τουμπέλη στο 9ο λεπτό.\nΤο 1-1 στο 24′\nΟι φίλαθλοι του Παναθηναϊκού ξεσπούν σε πανηγυρισμούς, αλλά το φινάλε του α’ ημιχρόνου τους βρίσκει με κατεβασμένο κεφάλι, καθώς ο 20χρονος Μίμης Παπαϊωάννου με δύο γκολ (24’, 28’) και ο Κώστας Νεστορίδης με απευθείας εκτέλεση κόρνερ στο 39’ (είχε και δοκάρι στο 16’), βάζουν σε θέση οδηγού την ΑΕΚ.\nΤο 2-1 στο 28′\nΗ «Ένωση» αξίζει αυτό το προβάδισμα και, πλέον, θα πρέπει να επιδείξει τάσεις αυτοχειρίας για να χάσει ένα πρωτάθλημα που μέχρι πριν από λίγες εβδομάδες φάνταζε «καταπράσινο».\nΤο 3-1 στο 39′\nΟι παίκτες των γηπεδούχων ρίχνουν τον ρυθμό του αγώνα και προσπαθούν να «παγώσουν» τον χρόνο, γεγονός που δεν τους βγαίνει σε καλό, μιας και οι παίκτες του Γκέιμ έχουν βγει για να παλέψουν σαν λιοντάρια.\nΤο 3-2 στο 64′\nΟ Παναθηναϊκός δεν σκοπεύει να παραδώσει αμαχητί το στέμμα του πρωταθλητή και εντός λίγων δευτερολέπτων σημειώνει 2 γκολ (64’ Λινοξυλάκης με καρφωτή κεφαλιά, 65’ Παναγιωτίδης), ισοφαρίζοντας σε 3-3! Το ντέρμπι τίτλου κρέμεται πια σε μια κλωστή.\nΤο 3-3 στο 65′\nΟι «πράσινοι» πολιορκούν τα καρέ του Στέλιου Σεραφείδη, η ΑΕΚ αμύνεται με 7 και 8 παίκτες, αλλά κρατάει την ισοπαλία μέχρι το 81ο λεπτό.\nΕίναι η στιγμή που ο Βαγγέλης Πανάκης βγαίνει νικητής από τη μονομαχία με τον Γιάννη Μαρδίτση, σουτάρει και παραβιάζει την εστία των γηπεδούχων! Οι φιλοξενούμενοι πανηγυρίζουν, όμως ο Ολλανδός διαιτητής έχει αντίθετη άποψη. Καθυστερεί χαρακτηριστικά, αλλά καταλογίζει επιθετικό φάουλ του «μπουλντόζα».\nΤην επόμενη ημέρα η «Αθλητική Ηχώ» έγραψε ότι ορθώς δεν υπήρξε γκολ, ενώ ο επόμενος προπονητής του Παναθηναϊκού, ο Στέφαν Μπόμπεκ, είχε αντίθετη άποψη καθώς υποστήριξε ότι θα έπρεπε να γραφτεί το 3-4.\nΤο ματς λήγει 3-3 και η ΑΕΚ κατακτά το 1ο της πρωτάθλημα μετά από 23 ολόκληρα χρόνια! Το 1ο της σε επίπεδο Α’ Εθνικής και το 3ο συνολικά έπειτα από εκείνα του 1939 και του 1940.\n«Έσπασε η γκίνια»\nΜέχρι τον αγώνα μπαράζ της 23ης Ιουνίου, η ΑΕΚ είχε χάσει ουκ ολίγες φορές τον τίτλο την τελευταία στιγμή και αναζητούσε εναγωνίως να ξορκίσει την κατάρα.\nΜέχρι τις 19:18 της Κυριακής, η «Ένωση» προσπαθούσε να κάνει σεφτέ σε μεταπολεμικό πρωτάθλημα και τελικά το κατάφερε χάρη στον τεράστιο Κώστα Νεστορίδη, τον πιτσιρικά που θα άφηνε εποχή Μίμη Παπαϊωάννου, τον Μίλτο Παπαποστόλου, τον Στέλιο Σεραφείδη, τον Γιάννη Μαρδίτση…\n«Έσπασε η γκίνια», έλεγαν περιχαρείς οι παίκτες, οι παράγοντες και οι φίλαθλοι της ΑΕΚ, οι οποίοι αισιοδοξούσαν για μία δυναστεία ανάλογη με του Ολυμπιακού της δεκαετίας του 1950 και του Παναθηναϊκού της δεκαετίας του 1960.\nΤελικά αυτό δεν συνέβη, ωστόσο αυτό δεν μειώνει το κατόρθωμα της ομάδας του Γένε Τσάκναντι, η οποία έκανε μία αξέχαστη αντεπίθεση στο φινάλε της κούρσας, εκμεταλλεύθηκε τα στραβοπατήματα του «τριφυλλιού» και άντεξε στο τρομερό μπαράζ της Νέας Φιλαδέλφειας, που θα μνημονεύεται για πάντα.\nΑντί επιλόγου τρεις πανηγυρικές φωτογραφίες:


Outside the Wall: Λεβέντες\nΕίναι πολύ συνηθισμένο, στις μέρες της επετείου της εξέγερσης του Πολυτεχνείου (1973), να ακούς συζητήσεις για τους… μπαχαλάκηδες.\nΗ επέτειος του Πολυτεχνείου σε κάποιους δεν ξυπνάει ιστορικές μνήμες, αλλά τους δίνει την ευκαιρία να καταδικάσουν τα έκτροπα και τη βία -φυσικά, όχι την κρατική.\nΦαντάζει λίγο υποκριτικό και ηλίθιο.\nΝα αγανακτείς για εκείνους που σπάνε τα μαγαζιά -απαιτώντας με λύσσα την τιμωρία τους- αλλά, όταν κάποιοι άλλοι φοράνε λουκέτο στα ίδια μαγαζιά, εκεί δεν τρέχει τίποτα.\nΔεν μας πειράζουν οι άδειες βιτρίνες, παρά μόνο αν κάποιος τις σπάσει με πέτρα.\nΔεν μας πειράζουν οι ξενέρωτοι και απάνθρωποι δρόμοι, παρά μόνο αν κάποιος τους πετάξει μολότοφ.\nΔεν μας πειράζουν οι κενές μας ζωές, παρά μόνο όταν κάποιος φωνάζει «ζωή θέλω, όχι μόνο επιβίωση».\nΔεν ήμουν ποτέ της γνώμης ότι το σημερινό αναρχικό κίνημα ξέρει τι κάνει, αλλά δεν θα δώσω και εύσημα στους ανύπαρκτους νοικοκυραίους που περιμένουν να πέσει το σύστημα με ευχέλαια και προσευχές.\nΑν και ομολογώ, πως εδώ που είμαστε, δεν μου κάνει πια τίποτα εντύπωση.\nΕξάλλου, είναι ξεκάθαρο πως οι περισσότεροι άνθρωποι δεν θέλουν να ζήσουν ελεύθεροι.\nΕλευθερία είναι να ζεις με τους δικούς σου όρους.\n‘Οχι με τους όρους των αγορών.\nΕλευθερία δεν είναι να περιμένεις να σκίσει τα μνημόνια ο Αλέξης ή ο Κούλης.\nΑυτό κάτι άλλο είναι.\nΟπότε, το μήνυμα της εξέγερσης παραμένει επίκαιρο και στις μέρες μας, απλά αντηχεί πλέον σε τοίχους και ντουβάρια.\nΜνημόνια μέχρι να παγώσει ο ήλιος.\nΚάποιοι, λοιπόν, προτιμούν να μιλάνε για σπασμένες βιτρίνες, καμμένες σημαίες και φλεγόμενα μπουκάλια.\nΓια το «ψέμα» με τους νεκρούς της εξέγερσης του Πολυτεχνείου.\nΓια τους μπαχαλάκηδες που δεν θέλει τάχα μου να πιάσει η ΕΛΑΣ.\nΓια τον Τραμπ, την Κλίντον και τον Ομπάμα.\n‘Εβλεπα τη φωτογραφία από το Μαξίμου με τον Ομπάμα, τον Αλέξη στα δεξιά του και δεξιά του Αλέξη ένας ρασοφορέμενος παππούλης -ο πρώτος ιεράρχης της χώρας- και αριστερά του Ομπάμα, ο Προκόπης και -αριστερά του Προκόπη- ο Πρόεδρος της Βουλής.\nΠολύ ωραία εικόνα.\nΑυτή θέλει να είναι η Ελλάδα σήμερα.\nΑυτή, ίσως, ήταν πάντα.\nΠού ήταν εξάλλου οι περισσότεροι ‘Ελληνες τον Δεκέμβρη του 1973, μετά το Πολυτεχνείο;\nΑλλά μην κοιτάμε το χθες, ας πούμε που είναι οι περισσότεροι ‘Ελληνες σήμερα.\nΡαγιάδες που σπάζονται με όσους καίνε σημαίες, αλλά δεν έχουν πρόβλημα να τις βλέπουν στο ίδιο δωμάτιο, στο μέγαρο Μαξίμου, με εκείνους που τις κατουράνε καθημερινά.\nΕντάξει, μεγάλη βλακεία οι σημαίες και όλα τα σύμβολα που συμβολίζουν πόσο πίσω είναι ακόμα η ανθρωπότητα.\nΑλλά τουλάχιστον να υπάρχει και μια κάποια λογική αλληλουχία στους συμβολισμούς.\nΟύτε αυτό, ότι εγκεφαλικό κύτταρο υπήρχε στη χώρα, έχει πάει πια περίπατο.\nΑυτό που καταλαβαίνω είναι ότι καμιά χώρα δεν μπορεί να είναι προτεκτοράτο, αν δεν έχει και δούλους.\nΟι περισσότεροι ‘Ελληνες, τελικά, είναι πιστά σκυλιά στα αφεντικά τους.\nΠραγματικά, πιστεύω, πως θα βγει κάποτε με το πούρο ο τρισέγγονος του Μητσοτάκη και θα λαμπαδιάσει άθελά του την ελληνική σημαία.\n‘Η πως θα βγει τρέχοντας στον μαραθώνιο της Αθήνας ο εγγονός κάποιου ολιγάρχη, σκεπασμένος με την ελληνική σημαία -όπως οι ολυμπιονίκες-, και θα την τσαλαπατήσει, με αποτέλεσμα να την σκίσει.\nΚαι θα βγει που λες στο κανάλι να δικαιολογηθεί και θα πει «το έκανα, επειδή είμαι αναρχικός».\nΚαι θα τους χειροκροτάνε τα χάπατα από κάτω γιατί τα έβαλαν με το σύστημα.\n‘Ατιμο και αυτό το σύστημα, κομπανιέρο.\n‘Εχουν πάθει όλοι το σύνδρομο της Στοκχόλμης.\nΣε ξεσκίζει ο άλλος όλη μέρα και το βράδυ κάνεις τον Σουηδό.\nΠιστεύω μάλιστα πως δεν θα έρθει κανένα μεγάλο ΜΠΑΜ ουρανοκατέβατο, ως επιβεβαίωση αυτών που λέμε.\nΗ ζωή είναι πολύ πιο σκληρή.\nΑπλά θα βλέπεις μια χώρα που αργοπεθαίνει μέρα με τη μέρα, μαζί με τους κατοίκους της.\nΚαι θα αργοπεθαίνεις μαζί της.\nΜε όλο και λιγότερο ψωμί, παιδεία και ελευθερία.\nΚαι ο Ελληνάρας για όλο αυτό που ζει, το μόνο που έχει να πει στην επέτειο του Πολυτεχνείου είναι ότι έπρεπε να είχαμε έναν Παπαδόπουλο ή πως τα κωλόπαιδα που καίνε την Αθήνα πρέπει να μπουν στην φυλακή.\nΓια τη δικιά του καθημερινή φυλακή, κουβέντα.\nΚαλά ούτε που με νοιάζει πλέον.\n‘Αλλωστε, οι δούλοι βρίζουν τους ελεύθερους ανθρώπους και υμνούν τους δεσμοφύλακες τους, γνωστό αυτό.\nΚαι της φυλακής τα σίδερα είναι για τους λεβέντες, που έλεγε και το τραγούδι.\nΛεβέντες οι σημερινοί ‘Ελληνες.\nΤους έχουν πάρει τη χώρα και συνεχίζουν να λένε τις ίδιες παπαριές, ανάλογα και την περίσταση, για να υπάρχει «ποικιλία».\n(Αγαπητέ Άρη, ζούμε στην εποχή που μοιάζει να μην έχει σημασία τίποτα. Το να σου έχουν πάρει τη χώρα σου και να σοκάρεσαι από το κάψιμο της σημαίας της χώρας σου, είναι πάρα πολύ αστείο και κάποιος θα πρέπει να το πει στους σοκαρισμένους. Κάηκε όλη η χώρα, ποιος την γ@μάει τη σημαία; Σημαία δεν είναι το πανί από πάνω, αλλά το κορμί από κάτω που κρατάει τη σημαία. Και το χάσαμε το κορμί, πατριώτη. Άλλωστε, τα προτεκτοράτα δεν έχουν σημαία. Βέβαια, και οι άλλοι που καίνε τη σημαία του προτεκτοράτου το 2016, μου θυμίζουν παιδιά που δεν τα χάιδευαν μικρά και προσπαθούν να τραβήξουν την προσοχή επειδή θέλουν αγάπη. Άρη, η Ελλάδα έχει αρχίσει να μυρίζει και η αρρώστια εξαπλώνεται. Να γράφεις, για να μου κάνεις παρέα. Να είσαι καλά. Την αγάπη μου.)\nΑναρτήθηκε από Panagiotis Spyropoulos στις 4:05 μ.μ.\nΕτικέτες Αναρχικοί, Αντίδραση, Επισόδεια, Κοινωνία, Μνημόνια, Μπαχαλακηδες, Νοικοκυραίοι, Πολιτική, Πολυτεχνείο, Σημαία


HW SET PAIXNIDIOY MAXH ME TON KARXARIA | Mavros Shop\nHW SET PAIXNIDIOY MAXH ME TON KARXARIA\nHOT WHEELS - HW ΣΕΤ ΠΑΙΧΝΙΔΙΟΥ ΜΑΧΗ ΜΕ ΤΟΝ ΚΑΡΧΑΡΙΑ - Σώστε την Πόλη των Hot Wheels ™ από τον Τεράστιο Καρχαρία! Ένας τεράστιος καρχαρίας επιτίθεται στην Πόλη των Hot Wheels ™ και απειλεί τον αγώνα σέρφινγκ! Τα παιδιά μπορούν να εκτοξεύσουν το αυτοκινητάκι τους μέσα από το κύμα και να προσπαθήσουν να αποφύγουν τα σαγόνια του καρχαρία. Ωχ, έπιασε το αυτοκινητάκι στα τεράστια σαγόνια του! Ώρα να τρέξουμε για διάσωση εκτοξεύοντας ένα άλλο αυτοκινητάκι. Στοχεύστε και εκτοξεύστε μέσα στον καρχαρία για να τον νικήσετε. Όταν νικήσετε τον καρχαρία το κύμα θα χτυπήσει πίσω και τα οχήματα θα απελευρωθούν! Τα συναρπαστικά χαρακτηριστικά αυτού του σετ προσφέρουν αμέτρητες ιστορίες δράσης. Παρασυρθείτε στο κύμα και προσγειωθείτε στις κερκίδες για να κερδίσετε πόντους στο διαγωνισμό σερφ! Φτιάξτε τη δική σας Πόλη Hot Wheels ™ συνδέοντας και άλλα σετ της ίδιας σειράς. Τα σετ της σειράς είναι επίσης συμβατά με πορτοκαλί πίστα. Περιλαμβάνει έναν εκτοξευτή και ένα αυτοκινητάκι Hot Wheels ™.


“Πάμε μια βόλτα” είπαν και το’ καναν! Νυχτερινή διασκέδαση στο Σταυρό του Νότου – Cosmopoliti.com – Χριστίνα Πολίτη\n“Πάμε μια βόλτα” είπαν και το΄καναν! Στην Μαρίζα Ρίζου, που συνεχίζει τις επιτυχημένες εμφανίσεις της στο “Σταυρό του Νότου” τις Παρασκευές του Φεβρουαρίου, διασκέδασαν ο Κωνσταντίνος Μαρκουλάκης, ο Χριστόφορος Παπακαλιάτης, ο Αιμίλιος Χειλάκης, η Σμαράγδα Καρύδη, ο Θοδωρής Αθερίδης, η Στεφανία Γουλιώτη, ο Νίκος Ψαρράς, ο Οδυσσέας Παπασπηλιόπουλος, ο Προμηθέας Αλειφερόπουλος, η Έλενα Σκουλά και η παρέα τους, με κέφι, γέλια, χορό και τραγούδι.\nΘεατρική, ρυθμική και χειμαρρώδης, αλλά και συναισθηματική και εσωστρεφής όταν χρειάζεται, η Μαρίζα Ρίζου τα τελευταία χρόνια μας εκπλήσσει διαρκώς ευχάριστα με τα τραγούδια και την παρουσία της. Στο Σταυρό του Νότου, μας καλεί να τραγουδήσουμε, να χορέψουμε, αλλά κυρίως να ονειρευτούμε μαζί της. Όπως εξάλλου λέει και το ομότιτλο τραγούδι που έγραψε πρόσφατα για τη θεατρική επιτυχία “Μαντάμ Σουσού”, «Αν πρώτα δεν ονειρευτείς βλαξ, πώς θα το ζήσεις…;».\nΜετά το τέλος του live, πήγαν στο καμαρίνι για να συγχαρούν την Μαρίζα\nTags: κωνσταντινος μαρκουλακηςμαριζα ριζουΣμαράγδα Καρύδησταυρος νοτουΧριστόφορος Παπακαλιάτης


Left Liberal Synthesis: Οι τράπεζες,τα αυτοκίνητα,τα φάρμακα κλπ αδειοδοτούνται για να αποσύρονται που και που οι άδειες\nΟ ΕΠΙΛΟΓΟΣ ΕΝΟΣ ΔΙΑΛΟΓΟΥ.\n(ΔΙΑ ΧΕΙΡΟΣ R.WOLLF)\nΠρόσφατα και με αφορμή ενός δημοσιεύματος στο παρόν blog για τις απόψεις του R.Wollf σχετικά με την παγκόσμια οικονομική κρίση όπως τις ανέπτυξε σε φοιτητές του, έγινε ένας διάλογος με τον υπογράφοντα και τον LLS. Ο διάλογος ήταν έντονος. Την ένταση, γιά να είμαι ειλικρινής, την "πυροδότησα" εγώ και ακολούθησε κι εκείνος.\nΔεν ανακινώ το ζήτημα. Έκλεισε με ορισμένες γενναίες παραδοχές εκ μέρους του LLS κι εγώ τυχαίνει να ανήκω στο τμήμα εκείνο της Αριστεράς - μειοψηφικό φοβούμαι - που υποκλίνεται μπροστά στην γενναιότητα όταν αυτή - σπανίως δυστυχώς - κάνει την εμφάνισή της στον πολιτικό διάλογο και αντίλογο.\nΚρίνω όμως χρήσιμο (και πιστεύω πως θα συμφωνήσει κι ο LLS), να παραθέσω ένα απόσπασμα άρθρου του R.Wollf, απόλυτα διαφωτιστικό των γενικότερων πολιτικοιδεολογικών του απόψεων.\nΗ καπιταλιστική κρίση και η σκιά του Μαρξ.\n"... Όμως η κρίση αυτή, όπως πολλές άλλες, κάνουν το φάντασμα του Μαρξ, τη σκιά του καπιταλισμού, να σηκωθεί για μια ακόμη φορά. Τα δύο βασικά μηνύματα του φαντάσματος αυτού είναι σαφέστατα: 1) η σημερινή παγκόσμια οικονομική κρίση απορρέει από τα κεντρικά συστατικά στοιχεία του καπιταλιστικού συστήματος και 2) η πραγματική επίλυση της τρέχουσας κρίσης απαιτεί την αλλαγή αυτών των συστατικών στοιχείων ώστε να μπορέσει η κοινωνία να κινηθεί πέραν του καπιταλισμού.\nΓια παράδειγμα, αν οι εργαζόμενοι κάθε επιχείρησης σχημάτιζαν τα συλλογικά συμβούλια των διευθυντών της επιχείρησής τους, θα ξεπερνιόνταν οι παλιές καπιταλιστικές συγκρούσεις μεταξύ εργοδοτών και εργαζομένων. Αν οι κρατικές υπηρεσίες συντόνιζαν τις διαδικασίες λήψης αποφάσεων για θέματα παραγωγής των επιχειρήσεων, όσος ανταγωνισμός έμενε θα μπορούσε να περιοριστεί να εστιάζεται πάνω σ' επιβραβεύσεις για βελτιωμένη αποδοτικότητα. Η κυβέρνηση δεν θα χρειαζόταν απλώς να χρηματοδοτεί τους μεγάλους οικονομικούς οργανισμούς, αλλά επίσης να τους ζητεί να μετασχηματιστούν σ' επιχειρήσεις με ισότιμους μεταξύ τους εργοδότες κι εργαζόμενους, επιχειρήσεις στις οποίες ο συντονισμός θα ήταν το περισσότερο σημαντικό ζήτημα κι ο ανταγωνισμός το λιγότερο σημαντικό ζήτημα για τις σχέσεις μεταξύ επιχειρήσεων. Η κυβέρνηση των ΗΠΑ πήρε τον έλεγχο σ' εταιρίες, όπως η Fannie Mae, Freddie Mac και AIG, αλλά δεν άλλαξε ούτε το οργανωτικό σχήμα τους, ούτε τον καταστροφικό ανταγωνισμό μεταξύ τους. Αυτό ήταν μια τραγικά χαμένη ευκαιρία. Αν κι όταν ο πολιτικός άνεμος της αλλαγής θα αρχίσει να φυσά δυνατά και μακριά, τότε θα μπορούν να δοκιμαστούν οι λύσεις, που θα ανταποκρίνονται στην τρέχουσα κρίση και θα κινούνται πέραν του καπιταλισμού".\nΜετάφραση: Μωυσής Α.Μπουντουρίδης.\nO δαίμων του πληκτρολογίου έδειξε (πάλι) το μοχθηρό του πρόσωπο:\nR.Wolff, βεβαίως, βεβαίως!...\nΣε ευχαριστώ γιατί είχα υπόψιν μου να βρω το ίδιο απόσπασμα το οποίο είδα στην Εποχή με μεγάλη χαρά.\nΕπίσης με πολύ χαρά είδα τον R.Wolff να φιγουράρει ,ως βιβλιογραφική παραπομπή στον τόμο Socialism after Hayek για τον οποίο ίσως επανέλθω.(ξέρεις είμαστε λίγο πιο ποδοσφαιρόφιλοι από ότι φαίνεται)\nΕπιστρατευω τώρα όση καθαρότητα γραφής μπορώ να έχω γιατί,θα με συλλαβει κανένα δρακομυαλό και αλοίμονο μου.\nΟ Wollf υποδεικνύει την αλλαγή εταιρικής δομής και ιδιοκτησίας ,στον ενεστώτα χρόνο,εδώ και τώρα ,σε αντιδιαστολή με τις ρυθμίσεις των poulson etc.\nΜάλιστα αυτό είναι μια χαμένη ευκαιρία!!\nΣήμερα το 2008!!\nΑγαπητέ μου σύντροφε ΔΔ,αυτό είναι θαυμάσιο!!!Ας μη το πούμε LL,ας το πούμε όπως θέλεις.\nΑυτό είναι θαυμάσιο γιατί αναφέρεται σε όλική ανάληψη των εργαζομένων της ευθύνης εταιρείών ,παραμένοντας διακριτές ,ανταγωνιστικές εταιρείες.\nΔεν θα ήθελα να προχωρήσω σε μια σειρά άλλες σκέψεις που ίσως δώσουν ευκαρία στην δεικτική γραφίδα σου ,για παραδρομές,αλλά δεν μπορώ .Είδες την θέση των κομμάωτν της Αριστεράς για την Ολυμπιακή (κράτος κρατος κρατος κρατος)\nνα σαι καλά ΔΔ!!!!!!\nΧαίρομαι που συμφωνήσατε...\nΤελικά, θα μας πείτε με λίγα λόγια ποιό είναι το ...φύλο των αγγέλλων?\nΑν όλη αυτή η βαθυστόχαστη ανάλυση καταλήγει στην πρόταση της ανάληψης της διοίκησης των επιχειρήσεων από τους εργαζόμενους, να ρωτήσω ταπεινά... τί χρειάζεται η ανάλυση? Ιστορικά βιβλία διαβάζουμε όλοι... γυριστε μερικές δεκαετίες πίσω, και θα τα βρείτε όλα έτοιμα... την "τεράστια επιτυχία" της πρότασής σας, κλπ. κλπ.... γιατι ανακαλύπτετε τον ...τροχό πάλι?\nΠροσωπικά θα σας κλείσω την πόρτα, λέγοντάς σας το γνωστό "μας τα είπαν άλλοι" και ας μήν έχουμε ...πρωτοχρονιά, όπως εσείς νομίζετε... όλη αυτή η συζήτηση είναι ένα καταπληκτικό παράδειγμα της ...διύλισης του κόνωπα, γιατι την "κάμηλο" την έχετε καταβροχθίσει...\nΜου φαίνεται, στην συγκεκριμένη περίπτωση βγάζεις λίγο επιπόλαια συμπεράσματα. Δεν συμφωνήσαμε. Ή, αν θέλεις, δεν συμφωνήσαμε σε αυτό που εσύ υπονοείς. Και όσον αφορά σε μένα, δεν κατέθεσα καμία πρόταση, ούτε παλιά, ούτε καινούργια! Παρέθεσα απλώς ένα απόσπασμα του RW, που - με τα δικά του λόγια - αποδεικνύει, ότι αν θέλει κάποιος να τον εντάξει σε κάποιο ρεύμα, μόνο στο ρεύμα της Μαρξιστικής Αριστεράς μπορεί να τον τοποθετήσει. Μόνο αυτό. Δεν είναι πολύ. Αλλά, αν σκεφτείς τον διάλογο που προηγήθηκε επ' αυτού, δεν είναι και λίγο! Kι αυτό, όπως έγραψα και στο αρχικό σχόλιο, όχι γιά τον LLS. Γιά όποιον αναγνώστη είχε πιθανόν μπερδευτεί, ή είχε μείνει με τις αμφιβολίες του αδιάλυτες.\nΘα σε παρακαλούσα να ξαναδείς το απόσπασμα\nΧαμένη ευκαιρία το 2008 !!! η μη ανάληψη διοικησης και ιδιοκτησίας\nΔεν βλέπω κεντρικό σχεδιασμό,δεν βλέπω κατάργηση αγοράς.Αυτο γράφει αυτό είπα και στην αρχική ανάρτηση.\nΟι τυπικές ενδοαριστερές αντιμαχίες έχουν πάντα και ένα χαρακτήρα διύλισης.Ε δεν χαλασε και ο κόσμος με λίγη δόση ρητορίας παραπάνω...\nΚαταλαβαίνω τον ενθουσιασμό σου να συνεισφέρεις στην θεωρητική θεμελίωση των απόψεων που υιοθετείς. Κατα την άποψή μου, είναι ένας αδιέξοδος δρόμος γιά όποιον αισθάνεται ειλικρινώς και πάνω απ' όλα αριστερός. Όμως δεν μπορώ - και δεν θέλω - να σου επιβάλλω την ιδέα της ματαιότητας. Νουν και ηλικίαν έχεις, οπότε, εσύ ξέρεις...\nΜην αφήνεις όμως τον ενθουσιασμό να σε παρασύρει σε λάθος αναγνώσεις κειμένων.\nΚατ' αρχήν, ο κεντρικός σχεδιασμός, έτσι όπως εφαρμόστηκε στα Πρωτοσοσιαλιστικά κράτη, έχει τελειώσει γιά την Αριστερά. Κατά την άποψή μου, θα τελειώσει σύντομα ακόμα και γιά μερίδες της Αριστεράς που εμφορούνται από αντιλήψεις παρόμοιες με αυτές του ΚΚΕ. Περίμενες από τον RW να τον υποστηρίξει;\nΌμως, πρόσεξε ένα σημείο από το απόσπασμα που παρέθεσα: "Αν οι κρατικές υπηρεσίες ΣΥΝΤΟΝΙΖΑΝ τις διαδικασίες λήψης αποφάσεων γιά ΘΕΜΑΤΑ ΠΑΡΑΓΩΓΗΣ ΤΩΝ ΕΠΙΧΕΙΡΗΣΕΩΝ, όσος ανταγωνισμός ΕΜΕΝΕ θα μπορούσε να περιοριστεί να εστιάζεται πάνω σ' επιβραβεύσεις γιά βελτιωμένη αποδοτικότητα".\nΔεν είναι φανερό ότι αυτή η "αγορά" έχει ουσιώδεις διαφορές από την καπιταλιστική όπως την ξέρουμε; Και δεν είναι φανερό, ότι ο RW, προοπτικά, θέλει τον μαρασμό έως θανάτου της καπιταλιστικής αγοράς; Νομίζω πως ναι.\nΤώρα γιά την "τραγικά χαμένη ευκαιρία". Αγαπητέ LLS, στα σοβαρά πιστεύεις ότι ο RW έχει την αφέλεια να πιστεύει ότι η κυβέρνηση των ΗΠΑ θα μπορούσε ποτέ, έτσι όπως έχουν σήμερα τα πράγματα, να επιβάλλει σε αντάλλαγμα της κρατικής στήριξης ΣΥΛΛΟΓΙΚΗ ΙΔΙΟΚΤΗΣΙΑ; Εξ άλλου, στην τελευταία πρότασή του ξεκαθαρίζει τις προϋποθέσεις. Θα μου πεις, γιατί το γράφει;\nΜα γιατί θέλει να δείξει μιά άλλη προοπτική! Γιατί θέλει να ξεμπροστιάσει την σημερινή κατάσταση! Γιατί, σε τελική ανάλυση, είναι ένας διανοούμενος που κάνει και πολιτική! Και ο πολιτικός λόγος συχνά συμπεριλαμβάνει "πράγματα που γίνονται αλλά δεν λέγονται και πράγματα που λέγονται αλλά δεν γίνονται"! Ακόμα και ο πολιτικός λόγος ενός Μαρξιστή, με την προϋπόθεση πως, εκτός από Μαρξιστής, είναι και ευφυής! Αμφιβάλλεις ότι ο RW διαθέτει και τις δύο ιδιότητες;\nΝα που επιτέλους συμφωνούμε.\nΚαι συμφωνούμε στα θελελιώδη\nα.-Κεντρικός προγραμματισμός σε στυλ ΕΣΣΔ τέλος\nβ.-Παραμένει ένας ανταγωνισμός που επιβραβεύει παραγωγικότητα.\nγ.-Υπάρχει ο ενιαίος χώρος συναλλάγών που επιτρέπει απόρριψη προιόντων από τον καταναλώτή.Τον ονομάζεις "αγορά" σε αντιδιαστολή προς την αγορά.Επιτρέψε μου να τον πω αγορά.\nΠροσπερνάω την ψυχανάλυση του Wolff,δεν με αφορά αν και θα μπορόυσε να ήταν σημειο αντιμαχίας.\nΣτα τρία αυτά σημεία συμφωνούμε απόλυτα νομίζω.\nΕχω τρεις σκέψεις που κτίζονται πάνω σ'αυτήν την συμφωνία,και αναπτύσουν το LL εγχείρημα.\nΔεν τολμω να τις αναπτύσω,περιμένω να δω ότι είμαστε σίγουροι στα απλά.\nΣυμφωνούμε στα απλα τρία??\nΗ απάντησή σου και οι ερωτήσεις που αυτή εμπεριέχει αποκαλύπτουν μερικές από τις πλάνες στις οποίες σε έχουν οδηγήσει κάποιες απλοποιημένες ταυτίσεις. Δηλαδή:\nΤαυτίζεις τον σοσιαλισμό με τον συγκεκριμένο τύπο σοσιαλισμού που αναπτύχθηκε στην Ε.Σ.Σ.Δ. και στις "άλλες σοσιαλιστικές δυνάμεις". (Άσε που μου περνάει η υποψία ότι είχες βγάλει το συμπέρασμα πως κι εγώ σ' αυτόν τον τύπο αναφερόμουν...). Συμπάθα με, αλλά αυτή η επιχειρηματολογία παραβιάζει ανοικτές θύρες! (Το ΚΚΕ; "Ανοικτές θύρες" έγραψα αγαπητέ LLS!). Είπαμε, αυτό μας τελείωσε!\nΓιά το δεύτερο ερώτημά σου: Η απλοποιημένη απάντηση έρχεται από τον συνθηματολογικό ορισμό του σοσιαλισμού: "Στον καθένα ανάλογα με την εργασία του".\nΓιά την περίφημη αγορά, που στην ποδιά της σφάζονται "νιές και παλικάρια"! Επικεντρώνεις το ενδιαφέρον σου στο "δικαίωμα απόρριψης". Λάθος. Ποιός σου είπε ότι στην αγορά των χωρών που ακολουθούσαν τον σοσιαλιστικό δρόμο - όπως τον ακολουθούσαν, δηλαδή κουτσά-στραβά - δεν υπήρχε αυτό το δικαίωμα σε πολλά προϊόντα; Υπήρχε! Και λοιπόν; Κι ακόμα, ποιός σου είπε ότι όλες οι επιλογές που κάνουν οι καταναλωτές σε καθεστώς "ελεύθερης" οικονομίας, είναι όντως ελεύθερες; Αν ξεφυλλίσεις ένα καλό εγχειρίδιο Consumer Behavior, θα δεις πράματα και θάματα!\nΑγαπητέ LLS, δύο είναι τα θεμέλια του σοσιαλισμού: Η συλλογική ιδιοκτησία των μέσων παραγωγής με συνεπακόλουθο αποτέλεσμα την συλλογική διαχείριση γενικά της ζωής και ο βαθμιαίος μαρασμός της έννοιας του κέρδους - προσοχή: του κέρδους, όχι της επιθυμίας γιά ευημερία - ως κινητήριου μοχλού για την κίνηση της κοινωνίας. Τώρα, το πώς αυτό το δεύτερο θα συνδυαστεί με την μετάλλαξη της καπιταλιστικής αγοράς είναι αντικείμενο διερεύνησης και διαλόγου εδώ και πολλά χρόνια. Κυρίαρχο μοντέλο ακόμα δεν έχει προκύψει. Ο σοσιαλισμός είναι μιά άλλη και καλύτερη κοινωνία. Όχι όμως και εύκολη υπόθεση!...\nΤέλος, καμία ψυχανάλυση δεν έκανα στο RW. Έδωσα την εξήγηση που πιστεύω σ' αυτό που σε εντυπωσίασε από το άρθρο του. Και μην κάνεις το λάθος να εκλάβεις τον RW ως τον Negri.\nΠροσπαθω να οικοδομήσω μια βάση αρχικής συμφωνίας,για να δούμε τι γίνεται,και ξαναγυρίζουμε στους αφορισμούς.\nΠάιρνω με ακρίβεια τις εκφράσεις σου,και μου την στρίβεις.\nΔεν μου αρέσουν οι άγονοι διάλογοι.\nΚι'όμως μου δίνεις άλλη μια παραγωγική βάση συμφωνίας\nΤώρα, το πώς αυτό το δεύτερο θα συνδυαστεί με την μετάλλαξη της καπιταλιστικής αγοράς είναι αντικείμενο διερεύνησης και διαλόγου εδώ και πολλά χρόνια.\nΑυτήν την μετάλλαξη ψάχνουμε ρε φίλε.Ακριβώς.\nΕνω η mainstream αριστερά,δεν την ψάχνει.Εχει υπόρρητα αλλά και ρητα εναποθέσει όλα τα προβλήματα στο Κρατος.\nΤελος για τον wolff,μεταξύ μας εγώ του τσιτάρω μια ολόκληρη παράγραφο,(ας πούμε ιδιοτελώς,για να συμφωνήσουμε....)και εσύ όχι μονο τον τσιτάρεις αλλά κάνεις και τουλάχιστον 3 υποθέσεις για το γιατί λέει αυτά που λέει, αλλά υπονοεί αλλα.\nΓι'αυτό μαρέσει το μεταμοντέρνο,γιατι κατα βάθος όλοι κρυβουμε ένα Derrida μεσα μας.\nΤίποτα δεν σου έστριψα! Απορώ. Πού θεμελιώνεται κάτι τέτοιο στον λόγο μου; Απάντησα - με τους περιορισμούς ενός ηλεκτρονικού διαλόγου φυσικά - σε όλα τα ερωτήματά σου, ένα προς ένα! Και τι εννοείς "τσιτάρω" τον RW; Την παράθεση του αποσπάσματος του άρθρου του; Κοτζάμ απόσπασμα ήταν, όχι μία φράση ή ένας αφορισμός! Δηλαδή, θα καταργήσουμε τα παραθέματα; Τις πηγές;\nΈπειτα, αν κι εσύ ψάχνεις την μετάλλαξη της καπιταλιστικής αγοράς (όπως πολλοί μέσα στην mainstream αριστερά, κάνεις λάθος εδώ - σε ποιά εφημερίδα βρήκα το άρθρο του RW;) σε ένα σύστημα ικανοποίησης των ανθρωπίνων αναγκών, τότε πρέπει να αφαιρέσεις το "liberal" από το blog σου. Το "left" αρκεί. Στο έχω ξαναγράψει: Η Αριστερά είναι καταστατικά φιλελεύθερη. Και τα ευκόλως εννοούμενα παραλείπονται, τουλάχιστον στους τίτλους. Ιδίως στους καιρούς μας, που η αγάπη προς την ελευθερία μονοπωλείται από τους εχθρούς της.\nΚι αν όμως δεν βγάλεις εσύ το "liberal", κινδυνεύεις να στο αφαιρέσουν οι ..."liberals"! Προσπέρασες συναινετικά το ζήτημα της συλλογικής ιδιοκτησίας! Αυτό σημαίνει αντίο κεφάλαιο, αντίο μισθός! Αν το πάρει είδηση ο John 25aris,ούτε ψύλλος στον κόρφο σου!\nΤέλος, από πού κι ως πού διέκρινες στοιχεία του μεταμοντέρνου λόγου στο σχόλιό μου; Έδωσα μία ερμηνεία στην διάλεξη του RW. Και μόνο αυτό το γεγονός είναι αιτία επικήρυξής μου από όσους τον ασπάζονται!\nΥ.Γ. Δεν έγραψα τίποτα περί κράτους και της συναφούς κριτική σου προς την Αριστερά γι' αυτό το ζήτημα. Ήδη μακρηγόρησα και το θέμα είναι ζόρικο. Θα έχουμε την ευκαιρία σε κάποιο άλλο post.\n"Η Αριστερά είναι καταστατικά φιλελεύθερη".\nΜόνο που η φραση θέλει άλλο σημείο στιξεως.\nΤελείες,ισως θαυμαστικά ισως ερωτηματικά.Σου αφήνω την επιλογή


Ενημερωτικές δράσεις σε μαθητές του Δημοτικού - Εκπαιδευτήρια Φρυγανιώτη\nΤετάρτη 21/04/2021, Πέμπτη 22/04/2021, Παρασκευή 23/04/2021\nΣτα πλαίσια του προγράμματος «ΣΧΟΛΕΙΑ ΠΡΕΣΒΕΙΣ ΤΟΥ ΕΥΡΩΠΑΙΚΟΥ ΚΟΙΝΟΒΟΥΛΙΟΥ» (EPAS) οι μαθητές των Εκπαιδευτηρίων Φρυγανιώτη, Μ. – Θ.Βασιλειάδου, Χ. Τσιάντας και Μ. Φλωρίδου, ως υποψήφιοι junior Ambassadors του σχολικού έτους 2020-2021, επισκέφτηκαν το Δημοτικό των Εκπαιδευτηρίων Φρυγανιώτη όπου με την αμέριστη βοήθεια των δασκάλων συμμετείχαν στα ηλεκτρονικά μαθήματα των τμημάτων της Τετάρτης, Πέμπτης και Έκτης Δημοτικού. Οι μαθητές των τάξεων Δ’, Ε΄, ΣΤ’ Δημοτικού παρακολουθήσαν τους μαθητές της α΄ Λυκείου οι οποίοι ως πραγματικοί πρέσβεις του Ευρωκοινοβουλίου ενημέρωσαν την επόμενη γενιά για την Ευρωπαϊκή Ένωση, τους θεσμούς και τις αξίες της.\nΟι υποψήφιοι πρέσβεις του Ευρωκοινοβουλίου, εμφορούμενοι από την αποδεδειγμένη αποτελεσματικότητα της βιωματικής μάθησης, όχι μόνο από προσωπικές εμπειρίες αλλά και από έγκυρες επιστημονικές μελέτες, παρουσίασαν όλα τα ιστορικά-κοινωνικά αλλά και πολιτικά γεγονότα που αφορούσαν στην ΕΕ με εκπαιδευτική αρτιότητα. Τα ηλεκτρονικά παιχνίδια ερωτήσεων που ετοίμασαν οι υποψήφιοι junior Ambassadors πρόσθεσαν μια ευχάριστη νότα που βοήθησε ακόμη περισσότερο την εξέλιξη της μαθησιακής διεργασίας μέσα σε μια φιλική ατμόσφαιρα.\nΜετά το τέλος των παρουσιάσεων οι μαθητές του Δημοτικού είχαν την ευκαιρία να συνομιλήσουν με τους υποψήφιους junior Ambassadors και να θέσουν ερωτήματα που με χαρά απαντήθηκαν από τους junior Ambassadors. Με αυτό τον τρόπο, η Ευρωπαϊκή Ένωση έγινε «βίωμα» καθώς μεταφέρθηκαν, με τη βοήθεια της τεχνολογίας σημαντικά δεδομένα της ΕΕ, μετατρέποντας τη γνώση σε απόλαυση και παιχνίδι!!!


INTERASCO Ασφαλιστική Εταιρεία - Φυτά εσωτερικού χώρου που καθαρίζουν την ατμόσφαιρα\nΗ ατμόσφαιρα στο εσωτερικό ενός σύγχρονου σπιτιού λόγω των συνθετικών υλικών και των συσκευών που ρυθμίζουν τη θερμοκρασία του χώρου, όπως είναι τα κλιματιστικά, περιέχει ουσίες που την μολύνουν και απορυθμίζουν την υγρασία του χώρου. Τα συνθετικά έπιπλα, τα χρώματα που καλύπτουν τους τοίχους των δωματίων και οι υπολογιστές εκλύουν χημικές ουσίες ενώ το σύστημα θέρμανσης ξηραίνει την ατμόσφαιρα. Αυτό έχει ως αποτέλεσμα να εμφανίζουμε αλλεργίες, δυσκολίες στην αναπνοή, πονοκεφάλους και ενίοτε έντοχο βήχα. Κι εδώ ακριβώς έρχονται να μας βοηθήσουν τα φυτά εσωτερικού χώρου, που καθαρίζουν τον αέρα από τις τοξίνες και εκλύουν υγρασία στην ατμόσφαιρα. Ας δούμε λοιπόν φυτά εσωτερικού χώρου που μπορούμε να επιλέξουμε για να πετύχουμε καλύτερη ατμόσφαιρα στο σπίτι μας.\nΗ αλόη βέρα είναι ένα φυτό που εκλύει οξυγόνο το βράδυ, ενώ ταυτόχρονα απορροφά διοξείδιο του άνθρακα, κάτι που στην πραγματικότητα κάνουμε εμείς όταν αναπνέουμε. Έτσι η αλόη καθαρίζει τον αέρα του δωματίου μας και μας χαρίζει καλύτερο ύπνο. Το χλωρόφυτο ή αλλιώς φυτό-αράχνη, κατέχει μία από τις πρώτες θέσεις μεταξύ των φυτών που καθαρίζουν τον αέρα, καθώς μπορεί να απομακρύνει έως και το 90% των φορμαλδεΰδων που βρίσκονται στις κόλλες και στα πληρωτικά και αποτελούν καρκινογόνες ουσίες, γι αυτό και αποτελεί μία εξαίρετη επιλογή για την κουζίνα και το μπάνιο μας. Το σπαθύφυλλο είναι ένα ακόμη φυτό που βοηθά στο φιλτράρισμα του τριχλωροαιθυλένιου και των φορμαλδεϋδών τοξινών. Τα λευκά του άνθη μπορούν να αυξήσουν την υγρασία του χώρου κατά 5%, προσφέροντάς σας επίσης καλύτερο ύπνο και καλύτερη αναπνοή. Αντίστοιχες ιδιότητες έχει και η δράκαινα, το φυτό εσωτερικού χώρου που απομακρύνει τις βλαβερές ουσίες που εκλύουν στην ατμόσφαιρα του σπιτιού σας τα καλλυντικά μαλλιών και η λάκα των επίπλων. Η γνωστή σε όλους μας φτέρη βοηθά στoν καθαρισμό του χώρου από τις τοξίνες και στην βελτίωση της υγρασίας, απαιτώντας ελάχιστη φροντίδα για να διατηρηθεί και να αναπτυχθεί. Τέλος ο γνωστός σε όλους μας φύκος Benjamin, βοηθά στο φιλτράρισμα του αέρα του σπιτιού μας, απομακρύνοντας τις βλαβερές χημικές ουσίες.\nΚαθαρίστε με φυσικό τρόπο την ατμόσφαιρα του σπιτιού σας επιλέγοντας φυτά εσωτερικού χώρου, και νιώστε πραγματικά σίγουροι και ασφαλείς για το σπίτι σας όπως σας αξίζει, επιλέγοντας τα προγράμματα Προστασία Στέγης 1-2-3 της Interasco.


ΓΓ Ένωσης Δικαστών και Εισαγγελέων: Η δήλωση της Βασιλικής Θάνου περιέχει απειλή\n5:11 μμ, Παρασκευή 23 Φεβ 2018 5:11 μμ, Παρασκευή 23 Φεβ 2018\n«Θεσμικά ανεπίτρεπτη και νομικά εσφαλμένη είναι η παρέμβαση της προϊσταμένης του νομικού γραφείου του Πρωθυπουργού, Βασιλική Θάνου για την υπόθεση της Novartis», δήλωσε ο γενικός γραμματέας της Ένωσης Δικαστών και Εισαγγελέων, Νίκος Σαλάτας, ο οποίος μιλώντας στο ΘΕΜΑ 104,6 έκανε λόγο και για απειλή που εμπεριέχει η δήλωσή της.\nΣυγκεκριμένα, ανέφερε ότι «η δήλωσή της περιέχει απειλή, όταν λέει ότι η πρωτοβουλία συλλογής υπογραφών για τη σύγκληση της ολομέλειας του Εφετείου είναι μη νόμιμη. Λέει δηλαδή ότι είναι παράνομη και ξέρετε σε κάτι τέτοιο οι δικαστές ελέγχονται».\nΥπενθυμίζεται ότι η κ. Θάνου είχε χαρακτηρίσει «μη νόμιμο» το αίτημα για σύγκληση της Ολομέλειας του Εφετείου Αθηνών, με στόχο να αφαιρεθεί η δικογραφία της Novartis από τον ανακριτή διαφθοράς στον οποίο έχει χρεωθεί και να πάει σε εφέτη ανακριτή.\nΕν συνεχεία ο κ. Σαλάτας αναρωτήθηκε: ««Αν αυτή η υπόθεση δεν πάει στο Εφετείο, ποια θα πάει; Γιατί έχουν τέτοια ανησυχία; Είναι εκμαυλισμένοι οι 350 δικαστές του Εφετείου Αθηνών; Αυτό θέλουν να πούνε;», σπεύδοντας να καταρρίψει τον ισχυρισμό κυβερνητικών ότι επιχειρείται πραξικόπημα επειδή οι δικαστές του Εφετείου βλέπουν ότι είναι μια πολύ σοβαρή υπόθεση.


Ενημερωτικό δελτίο: impatiens namchabarwensis 🌿 Όλα Για Την Κηπουρική Και Το Σχεδιασμό Κήπων - 2020\nΚύριος Λουλούδια Impatiens namchabarwensis\nΑνακαλύψτε το impatiens namchabarwensis, ένα μπλε διαμάντι για να παντρευτείτε στον κήπο με τρικυρίτη, hostas ή columbines.\nΤο μπλε διαμάντι είναι το όνομα που δίνουν οι αγγλοσαξονικοί μας φίλοι σε αυτή την ανυπομονησία (I. namchabarwensis), με λουλούδια πολύ σπάνια μπλε μεταξύ των λαχανικών.\nΑρχικά από το Θιβέτ, αυτό το impatiens ανακαλύφθηκε το 2003, σε ένα φαράγγι σε υψόμετρο 900 μ., Όπου το εύρος του είναι πολύ στενό.\nΚαλλιεργείται σε ετήσια, ταχέως αναπτυσσόμενη, μετρά 50 εκατοστά σε ύψος, σε τόσο μεγάλη εξάπλωση.\nΗ ανθοφορία της ξεκινά τον Μάιο, επεκτείνεται όλο το καλοκαίρι, αλλά είναι ιδιαίτερα θεαματική από τον Σεπτέμβριο μέχρι τον Νοέμβριο.\nΤο εργοστάσιο παγώνει μόλις είναι 0° C. Για να εξασφαλιστεί η μακροζωία της, πρέπει να ληφθεί μέριμνα πριν διασκορπιστεί ο σπόρος μακριά.\nΣυμβουλές καλλιέργειας του impatiens namchabarwensis\nΣτη σκιά ή σε μερική σκιά, σε φρέσκο έδαφος, στραγγισμένο, πλούσιο, βαθύ, να κάνουμε μια τρύπα 25 εκατοστών προς όλες τις κατευθύνσεις, να φέρουμε μια χούφτα κομπόστ στο αρχικό χώμα και να εγκαταστήσουμε το φυτό που αγοράσαμε στον κάδο. Νερό, στη συνέχεια, σάπια.\nΕύκολη κουλτούρααυτή η ανυπομονησία αναζωογονείται εάν η έκθεση και το χώμα ταιριάζουν και γίνονται εύκολα πολιτογραφημένα, ακόμη και να εγκατασταθούν στην καρδιά μιας φτέρης ή ενός γειτονικού φυτού.\nσυνεργάτης Impatiens namchabarwensis στις καρδιές της Μαρίας, τρικυρίτης, hostas, ancolies...\nΚαλλιέργεια δοχείων: Αυτό το impatiens αρέσει ιδιαίτερα σε κατσαρόλα διαμέτρου 30 cm. Θυμηθείτε να στρώσετε το νερό κατά την εγκατάσταση και το νερό τακτικά, μόλις στεγνώσει το έδαφος στην επιφάνεια. Αλλά προσέξτε, δεν μπορεί να σταθεί στάσιμο νερό!\nΒίντεο Σχετικά Άρθρα: PlantSnap identifies a Blue diamond impatiens (Impatiens namchabarwensis).\nΠοιος τύπος εδάφους είναι καλύτερος για τις οξαλές (O. acetosella);\nΚηπουρική ερωτήσεις σχετικά με το είδος του εδάφους είναι καλύτερο για τα oxalis (o. Acetosella); οι ειδικοί στον κήπο esdemgarden.comσας απαντούνΠεραιτέρω\nΠροβολές: 3541 +Βίντεο\nΗ κρίνος μου από τα Incas (Alstroemeria), σε κατσαρόλα για 4 χρόνια, λουλούδια χωρίς στάση. Πότε θα μπορέσω να την εγκαταστήσω σε μεγαλύτερο δοχείο;\nΚηπουρική ερωτήσεις σχετικά με την κρίστα μου από τους incas (alstroemeria), σε κατσαρόλα για 4 χρόνια, ανθίζει συνεχώς. Πότε θα μπορέσω να την εγκαταστήσω σε μεγαλύτερο δοχείο; η...Περαιτέρω\nΠροβολές: 3402 +Βίντεο\nΠού στον κήπο μπορώ να φυτέψω το γλαστράκι του Χριστού;\nΚήπος ερωτήσεις κηπουρική πού στον κήπο μπορώ να φυτέψω το γλαστράκι μου χριστουγέννων; οι ειδικοί στον κήπο esdemgarden.comσας απαντούνΠεραιτέρω\nΠροβολές: 3564 +Βίντεο\nΠώς να αναζωογονήσετε τον θάνατο των ίριδων;\nΚηπουρική ερωτήσεις σχετικά με το πώς να αναβιώσει θάνατοι ίριδες; οι ειδικοί στον κήπο esdemgarden.comσας απαντούνΠεραιτέρω\nΠροβολές: 3323 +Βίντεο\nΤα λουλούδια της πρωίας που αγοράζονται για να βγουν στην άκρη του παραθύρου μου έχουν καλυφθεί με πέτρες και σήψη... Τι πρέπει να κάνω;\nΚηπουρική ερωτήσεις σχετικά με λουλούδια primrose αγόρασε για να βάλει στην άκρη του παραθύρου μου έχουν καλυφθεί με ένα felting και σήψη... Τι πρέπει...Περαιτέρω\nΠροβολές: 3147 +Βίντεο\nΜε τα πανέμορφα αειθαλές και λαμπερά φύλλα του, το bergénia, αυτόΠεραιτέρω\nΠροβολές: 16085 +Βίντεο\nΠότε να κόβετε λουλούδια για ανθοδέσμες;\nΈχω δύο μεγάλες τούφες ημερήσιας ηλικίας που είναι άνω των 30 ετών. Πώς να τους αναζωογονήσετε;\nΣπορά και μεταφύτευση του ιερού\nΕάν φυτεύω πρωίρες σε μπαλκόνι αυτήν την εποχή, θα αντισταθούν στο κρύο;\nNasturtium: ποικιλίες, πολιτισμός, χρήση\nΈχει μια παιδική γοητεία, με τα συμπαγή τούφες των στρογγυλών φύλλων στα οποία ξεχωρίζουν τα λαμπερά λουλούδια. Αλλά ξέρατε ότι...\nΑν κόβουμε τα φύλλα του κρόκου σε ένα γκαζόν, τι συμβαίνει;\nΚόβοντας τα φύλλα, μειώνετε την άνθιση το επόμενο έτος. Είναι καλύτερο να περιμένετε τα φύλλα του κρόκου να γίνουν κίτρινα πριν μετακινήσετε το χλοοκοπτικό. Οι βολβοί χρειάζονται το φύλλωμά τους για να αναπληρώσουν τα αποθέματά τους πριν κοιμηθούν για το καλοκαίρι. Ο κανόνας αυτός ισχύει επίσης για τις τουλίπες, τα νάρκισσους, τα μουστάρκα και τους υάκινθους.\nΠώς να φτιάξουμε το τριαντάφυλλο των Χριστουγέννων μας, το οποίο μας μαγεύει από τα τέλη Νοεμβρίου, μας δίνει την ίδια ευχαρίστηση στο τέλος του χρόνου;\nΠρώτον, βεβαιωθείτε ότι η κατσαρόλα είναι αρκετά ευρύχωρη (με διάμετρο τουλάχιστον 40 cm). το τριαντάφυλλο των Χριστουγέννων είναι ένα φυτό που χρειάζεται χρόνο για να εγκαταστήσει και το μίσος να διαταραχθεί. Η κατσαρόλα πρέπει να αποστραγγίζεται καλά (μπάλες από πηλό ή κεραμικά κομμάτια στο κάτω μέρος). Δώστε του ένα καλό χώμα, πλούσιο σε χούμο, που ολοκληρώθηκε μετά την άνθιση, λίγο αποξηραμένο αίμα.\nΠοια φυτά εγκαθίστανται σήμερα στους ορεινούς όγκους των πόλεων;\nΤα ετήσια φυτά δίνουν τη θέση τους στα δύο χρόνια (σκέψεις, πρωτεύουσες, μαργαρίτες, ξεχνήματα, λουλούδια...) και βολβοί της άνοιξης (υάκινθος, τουλίπες, κρόκος, μουσκάρης...) που πρέπει να περάσουν το χειμώνα έξω. Ανατρέξτε στο άρθρο μας σχετικά με το hotpot της άνοιξης\nΠώς να καλλιεργήσετε γεράνια χόρτο-σε-Ρόμπερτ\nΑφήνω πλήρως τους υάκινθους μου. Μόλις αποψυχθούν, μερικοί παράγουν σπόρους. Μπορώ να τα σπείραι ξανά;\nΣε ποιες αναλογίες συνδυάζονται φυτά ανθοφορίας και φύλλων;\nΕπιτυχία στη φύτευση dahlias σε πέντε βήματα\nΤι πρέπει να κάνω με τα μπουλένια τουλίπες που μόλις έβγαλα;


Νέα αυτοκίνητα Peugeot 308 - οι πραγματικοί «κύριοι του δρόμου», τα τεχνικά χαρακτηριστικά των οποίων θα κατακτήσει ακόμα και τον πιο εξελιγμένο οδηγό.\nΑσφάλεια και φιλικότητα προς το περιβάλλον Το νέο μοντέλο βρίσκεται στο υψηλότερο επίπεδο. Το νέο Peugeot 308 κάνει μια ανεξίτηλη εντύπωση. Ακόμα και στο στατικό στο αυτοκίνητο υπάρχουν σημειώσεις ενός ισχυρού, αλλά εύκολου, ισχυρού, αλλά ελιγμών αυτοκινήτου.\nΕκφραστική εμφάνιση Το Peugeot 308 βρίσκεται σε αρμονία με τη λειτουργία τουχαρακτηριστικά: η έκφραση της στατικής, χάρη σε έναν ισχυρό κινητήρα μετατρέπεται άμεσα σε δυναμική. Εξαιρετικός χειρισμός, υψηλή απόσταση (απόσταση από το έδαφος), όμορφη αεροδυναμική - όλες αυτές οι ιδιότητες ήδη από τη στιγμή της δημιουργίας του αυτοκινήτου αναμένουν τον τίτλο του.\nΤο Peugeot 308 είναι ο ιδιοκτήτης δοκιμές Euro NCAP πέντε αστέρων, το γερμανικό βραβείο "Golden Wheel"του περιοδικού BILD am SONNTAG. Το άνετο εσωτερικό του νέου συμπαγούς αυτοκινήτου δίνει στον οδηγό μια εξαιρετική εικόνα, η οποία είναι δυνατή μόνο σε μια συμπαγή κατηγορία C.\nΣτο συμπαγές αυτοκίνητο δημιουργείται το Peugeot 308 ατμόσφαιρα ιδιαίτερης ελαφριάς λόγω της μεγάλης επιφάνειας των υαλοπινάκων. Τα νέα αυτοκίνητα Peugeot 308 (συμπαγή αυτοκίνητα κατηγορίας) έχουν ένα σαλόνι οπτικά πιο ευρύχωρο και ελαφρύτερο χάρη στη διάταξη του ημι-ψηλού σώματος, η οποία είναι σημαντική για ένα άτομο που προτιμά τα συμπαγή αυτοκίνητα.\nΦωτεινή προσωπικότητα Το Peugeot 308 είναι αισθητό με την πρώτη ματιά. Αυτό το αυτοκίνητο αναγνωρίζεται εύκολα χάρη στην έντονη εμφάνιση των προβολέων και του γυαλισμένου προφίλ. Οι ομαλές, βελτιστοποιημένες μορφές του δείχνουν έντονα ότι αυτό το αυτοκίνητο είναι βελτιστοποιημένο για συνολική ισχύ σε δρόμους.\nΤο σχήμα του πίσω μέρους του σώματος είναι σε αρμονία με περιβάλλει τον πίσω προφυλακτήρα και ένα πανοραμικό πίσω παράθυρο. Αφού είστε εξοπλισμένοι με όλες τις ανέσεις στον οδηγό, θα πρέπει να επιλέξετε μόνο το δικό σας στυλ οδήγησης.\nΕσωτερικός χώρος Το Peugeot 308 έχει σχεδιαστεί για να σας προσφέρειάνεση. Χάρη σε ένα ελαφρώς αυξημένο ύψος, υπάρχει πολύς χώρος στην καμπίνα. Το φως που διεισδύει από έξω μέσα από την πανοραμική γυάλινη οροφή, που εκτείνεται μέχρι τα πίσω καθίσματα, δημιουργεί μια αίσθηση απόλυτης ελευθερίας.\nΌλα τα εξαρτήματα εσωτερικής διακόσμησης, συμπεριλαμβανομένης της υψηλής ποιότηταςτα υλικά και τα πρόσθετα διακοσμητικά στοιχεία είναι εξαιρετικά σημαντικά, γιατί εξαρτάται από αυτά, αν εσείς και οι επιβάτες σας θα απολαύσετε την απόλαυση από τα ταξίδια.\nΜοναδική διάταξη σώματος Το νέο Peugeot 308 προσφέρει ευρυχωρίατο εσωτερικό και την χωρητικότητα του χώρου αποσκευών. Τα πολυτελή μπροστινά καθίσματα, προσεκτικά σχεδιασμένα πολυάριθμα αποθηκευτικά διαμερίσματα και εσωτερικό φωτισμό υψηλής τεχνολογίας - όλα αυτά καθιστούν το εσωτερικό ακόμη πιο βολικό.\nΣτο νέο Peugeot 308, τίποτα δεν εμποδίζειυπέροχη κριτική. Το φως διεισδύει στο εσωτερικό μέσω της επιφάνειας της γυάλινης οροφής στην πίσω σειρά καθισμάτων και μέσα από το πανοραμικό πίσω παράθυρο, δημιουργώντας το αποτέλεσμα μιας συνεχούς διάφανης θόλου πάνω από το κεφάλι.\nΗ Peugeot είναι ο πρώτος κατασκευαστής που εξοπλίζει ένα hatchback μεγάλη γυάλινη οροφή: 0,83μ². Η πανοραμική οροφή με γυαλιστερό, ανθεκτικό στη θερμότητα γυαλί μειώνει τη διείσδυση της ηλιακής ενέργειας στο εσωτερικό και αυξάνει σημαντικά την ορατότητα και το επίπεδο φωτισμού της καμπίνας.\nΌλοι οι επιβάτες της Peugeot 308 μπορούν να απολαύσουνεκπληκτικό φως, αλλά αν το φως τους εμποδίζει, τότε το γυαλί της οροφής μπορεί να κλείσει με μια ασπίδα, εξοπλισμένη με ένα μηχανισμό για την προστασία από την τσίμπημα.\nΤο εσωτερικό Peugeot 308 σκέφτηκε τις μικρότερες λεπτομέρειες. Τα υλικά επιλέγονται με βάση το ύψος τουςτην ποιότητα και τη δύναμη. Κοπή και ράψιμο τελειώματα, τα διακοσμητικά στοιχεία γίνονται τέλεια. Ως αποτέλεσμα, το εσωτερικό του Peugeot 308 έγινε όμορφο και αρμονικό με κάθε τρόπο.\nΕσωτερικό στυλ αυτοκίνητο Peugeot 308 υπογράμμισε επιχρωμιωμένοτα πλαίσια του ταμπλό, το περίπτερο γύρω από το μοχλό αλλαγής ταχυτήτων και το σχέδιο των λαβών των θυρών. Για μέγιστη άνεση, παρέχεται σύστημα κλιματισμού με ξεχωριστό έλεγχο θερμοκρασίας στους χώρους οδηγού και συνοδηγού.\nΗ Peugeot 308 δημιουργήθηκε με μοναδικό σκοπό: την παροχή πλήρη ηρεμία για τον οδηγό και τους επιβάτες. Το σύστημα πέδησής του και άλλα συστήματα ασφαλείας, τα οποία κατασκευάζονται με βάση την τελευταία τεχνολογία, προστατεύουν αποτελεσματικά εσάς και τους επιβάτες σας από τροχαία ατυχήματα και τις συνέπειές τους.\nΣτο σύστημα πέδησης Το Peugeot 308 περιλαμβάνει σύστημα αντιμπλοκαρίσματος φρένων(ABS), ηλεκτρονικό ρυθμιστή δύναμης πέδησης (REF) και υποβοήθηση φρένων έκτακτης ανάγκης (AFU). Αυτά τα τρία συστήματα συμπληρώνονται από έναν Έλεγχο Δυναμικής Ευστάθειας (ESP) με σύστημα ελέγχου πρόσφυσης (ASR) και ένα σύστημα σταθερής οδού (CDS).\nΤο σύστημα των αερόσακων ενεργοποιείται σε περίπτωση σοκ για να εξασφαλιστείτην ασφάλεια του οδηγού και των επιβατών του Peugeot 308. Η ενέργεια κρούσης απορροφάται από την παραμορφώσιμη κολόνα τιμονιού και τη δομή του εδράνου, η οποία επίσης περιορίζει την μετατόπιση του κινητήρα στο εσωτερικό.\nΟι ζώνες των μπροστινών καθισμάτων είναι εξοπλισμένες με πυροτεχνικές προεντατήρες. Το αυτοκίνητο είναι εξοπλισμένο με αερόσακους, ο αριθμός των οποίων μπορεί να φτάσει έξι, συμπεριλαμβανομένων δύο φουσκωτών κουρτινών, προστατεύοντας το κεφάλι του οδηγού και των επιβατών.\nΛόγω του χαμηλού κέντρου βάρους και της μεγάλης μπροστινής γραμμής, το Peugeot 308 αποδεικνύει εξαιρετικές δυναμικές επιδόσεις. Αυτό είναι αποτέλεσμα της εφαρμογής προηγμένων τεχνολογιώνκαι την εμπειρία της Peugeot στην ανάπτυξη του πλαισίου των αυτοκινήτων. Και χάρη στην αυξημένη διάμετρο των δίσκων φρένων, το νέο Peugeot 308 είναι από τα καλύτερα αυτοκίνητα όσον αφορά τις επιδόσεις πέδησης.\nΗ ομάδα Peugeot - Citroën αναπτύσσει και παράγει βενζινοκινητήρες χρησιμοποιώντας τις πιο εξελιγμένες και προηγμένες τεχνολογίες. Η ισχύς κυμαίνεται από 120 έως 150 ίππους.\nΑυτοί οι κινητήρες θέτουν νέα πρότυπα γιατα τεχνικά χαρακτηριστικά και την ευχαρίστηση που προέρχεται από την οδήγηση των οχημάτων που είναι εφοδιασμένα με αυτά. Αυτοί οι κινητήρες χαρακτηρίζονται από χαμηλή κατανάλωση καυσίμου με χαμηλές εκπομπές διοξειδίου του άνθρακα (CO2) στην ατμόσφαιρα.\nΚινητήρες ντίζελ, που παράγεται από μια ομάδα Peugeot - Citroën,με βάση την τεχνολογία HDi (έγχυση καυσίμου υψηλής πίεσης). Αυτοί οι κινητήρες είναι μια ανεπιτυχής επιτυχία, χάρη στη μείωση της κατανάλωσης καυσίμου κατά 20% σε σύγκριση με τους κινητήρες της προηγούμενης γενιάς. Αυξημένη απόδοση έλξης επιτυγχάνεται λόγω της υψηλής ροπής στις χαμηλές στροφές του κινητήρα.\nΤο Peugeot 308 είναι σχεδιασμένο γιακίνηση των πτηνών τόσο στις εθνικές οδούς όσο και στους δρόμους της πόλης. Ένα άκαμπτο σώμα και μια υπέροχη ανάρτηση κατά την οδήγηση κατά μήκος των κύριων γραμμών αποτελούν έναν επιτυχημένο συμβιβασμό μεταξύ της σταθερότητας και της άνεσης. Ηλεκτροϋδραυλικό υδραυλικό τιμόνι Επιτρέπει στο οδηγό να οδηγεί εύκολα και με ακρίβεια.\nΠροδιαγραφές Peugeot 308\nPeugeot 308 1,6 THP (128 kW)\nΒενζίνη με άμεση έγχυση καυσίμου και υπερσυμπίεση\nΝτίζελ με άμεση έγχυση καυσίμου common rail και υπερτροφοδοτούμενο\n77,0 χ 75,0\n77,0 χ 85,5\n85,0 χ 88,0\n240-260 / 1600\n(Αυτόματη 6 ταχυτήτων)\nΗμι-ανεξάρτητο, ελατηριωτό, με ράβδο προστασίας κατά των κυλίνδρων\nΟ δίσκος αερίζεται\nΝέο KIA Cerato


Γιατί είναι χρήσιμο να παρέχεις μερικά δωρεάν προϊόντα, στο ξεκίνημα του business project σου | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΓιατί είναι χρήσιμο να παρέχεις μερικά δωρεάν προϊόντα, στο ξεκίνημα του business project σου\nΕίναι μια τακτική που την εφαρμόζουν αρκετοί νέοι επιχειρηματίες, και ίσως έχεις απορήσει για τους λόγους που γίνεται: Κάποιοι, μόλις ξεκινούν ένα business project, παρέχουν κάποια προϊόντα ή υπηρεσίες δωρεάν. Αλλά γιατί να το κάνει αυτό ένας επιχειρηματίας;\nΚι όμως, αυτή η τακτική μπορεί να σου φέρει μακροπρόθεσμα οφέλη. Ας πούμε ότι δίνεις δωρεάν ένα eBook, όπως περιγράφει το παρακάτω γράφημα. Με αυτό τον τρόπο κερδίσεις άμεσα2 πράγματα: Χτίζεις μια σχέση εμπιστοσύνης με το κοινό σου. Δίνεις αξία δωρεάν. Ενώ παράλληλα ο άλλος μπορεί να δει ότι είσαι καλός σε αυτό που κάνεις. Στην συνέχεια, μπορείς να πας την συνεργασία στο επόμενο επίπεδο, και να προσφέρεις, για παράδειγμα, ένα online μάθημα επί πληρωμή.\nΆρα λοιπόν ξεκίνησες από κάτι δωρεάν, και έφτασες σε μια πώληση. Βέβαια, σε τέτοιες περιπτώσεις χρειάζεται προσοχή, καθώς αν τα προϊόντα που παρέχεις δωρεάν δεν είναι καλά, τότε δεν πρόκειται να πληρώσει ποτέ κάποιος για να τα αποκτήσει.